text:
Ku wa 3 w’icya XIV Gisanzwe B, 11/7/2018
Amasomo: 1º. Hoz 10, 1-3.7-8.12; Zab 34 (33), 2-6.9.12-15; Mt 10, 1-7
1.Ubutumwa buzira urujijo.
Abahanuzi Imana yatoye muri Isiraheli, bose batanze ubutumwa buzira urujijo. Kuko ijambo ryabo ryakomokaga ku Mana Data Ushoborabyose, igihe cyarageraga rigasohora. Ubutumwa bwabo bwashaririraga abakomeye ku bigirwamana. Ibyo bigirwamana ni byo akenshi byatumaga Abayisiraheli bayoba bakitandukanya n’Imana yabakuye mu gihugu cya Misiri ibategurira kuzakira Umwana wayo Jambo wigize umuntu Yezu Kirisitu. Twumvise umuhanuzi Amosi. Kuva ku wa mbere tumaze iminsi twumva umuhanuzi Hozeya. Ese ubutumwa bw’abo bagabo b’ukuri, hari icyo bubwira abatuye isi ya none? Hari bimwe mu byo isomo rya none ryamagana tugiye kubizirikana.
1.1. Kugwiza intambiro
Imana yatumye Hozeya guhanurira Isiraheli ngo yitondere umurengwe wayo. Ni byo koko ku isi yose usanga uko abantu bagenda batera imbere mu buzima busanzwe ari na ko basubira inyuma mu bya roho. Ngo Isiraheli yari umuzabibu mwiza ukera imbuto zishimishije. Nyamara ngo uko imbuto zayo ziyongeraga, ni na ko yagwizaga intambiro (Hoz 10, 1). Hozeya akomeza avuga ko uko igihugu cya Isiraheli cyarushagaho kurumbuka ari na ko inkingi z’ibigirwamana zarushagaho kuba nziza. Ibyo bivuze ko akenshi iyo muri Isiraheli abantu bateraga imbere ariko umutima wabo wohoka bakemera ibigirwamana by’amahanga, bya bindi by’ibibazanyo cyangwa by’ibicurano. No mu bihe turimo, hari ubwo abantu barengwa bakirengagiza Imana. Ibyo gusenga babitera ishoti kuko baba bumva ko ntacyo bakeneye. Nyamara uko kohoka ku bigirwamana muri Isiraheli byakururiraga ingorane abaturage, ni na ko n’igihe cyose ubujiji budutandukanya n’Uwaturemye butuma duhinduka ibishushungwe tugasigara umutima wacu urangaye nta gitekerezo gifite ireme twigiramo.
1.2. Kurangwa n’ibinyoma
Hozeya ati: “Umutima wabo ni ibinyoma bisa, none bagiye kubiryozwa” (Hoz 10,2). Abantu bohotse mu bigirwamana, babaho mu binyoma kuko ibyo bigirwamana bitabageza ku kuri. Mu by’ukuri ntibibaho. Kuyoboka ibigirwamana ni ukwibeshya. No mu buzima busanzwe kurangwa n’ikinyoma ni ukunyuranya n’Amategeko y’Imana yo yatubwiye iti: “Ntuzabeshye cyangwa ngo ubeshyere abandi”. Icyo tuzi kandi cy’ukuri, ni uko ikinyoma kidashobora kubeshaho umuntu. Igihe kiragera ukuri kukagaragara maze amateka agatangazwa n’ukuntu ikinyoma cyahawe intebe nyuma kigatahurwa. Kenshi na kenshi, icyaha usanga cyeze cyane, ni ikinyoma. Icyo kinyoro kijyana n’ubuzima bwuzuyemo amayeri n’amanyanga. Iyo nzira nta handi iganisha umuntu usibye ku burindagizi. Ijambo ry’Imana ritubuza rwose kubaho mu binyoma. Yezu Kirisitu ubwe aratubwira ati: “Mujye muvuga muti ‘Yego’ niba ari yego, cyangwa ‘Oya’ niba ari oya; ibigeretsweho bindi biba biturutse kuri Sekibi” (Mt 5, 37). Umuntu wese cyane cyane uwa-Kirisitu akwiye kwitoza kubaho mu kuri. Akwiye kurera abana be abigisha kubaho mu kuri, kuvuga ukuri no kwirinda ibinyoma n’uburiganya. Kurera gutyo, ni ko guteza imbere abantu by’ukuri. Ibyo twakora byose, ibyo twakwiga byose, iyo dushingira ku kinyoma, tuba dusa n’aho dukora ubusa, tuba twigira kutamenya.
2.Inzira y’ubutungane
Umuhanuzi Hozeya ati: “Nimubiba mukurikije ubutungane, muzasarura imyaka myiza” (Hoz 10, 12). Icyo Imana Data Ushoborabyose ashaka, ni uko twakwihatira inzira y’ubutungane. Gukiranuka kuri roho, ni ukuva muri bya binyoma. Abahanuzi barigishije. Yezu na we yatoye intumwa cumi n’ebyiri aziha ububasha bwo kwigisha, kuganza roho mbi no kuzirukana, n’ubwo gukiza icyitwa indwara n’icyitwa ubumuga cyose.
Umurimo w’intumwa ntiwigeze uhagarara. Zamamaje ukuri maze inyinshi ziricwa nk’uko Yezu yishwe. Ubutungane zari zimirije imbere ni bwo bwatumye zikomera kuri Yezu Kirisitu we Nzira Ukuri n’Ubugingo. Abazisimbuye na bo bakomeje umurimo wo kwamagana umwijima mu isi. Banyuze mu ngorane zikomeye. N’uyu munsi Roho Mutagatifu amurikira abamwambaza maze bagakomeza ubutumwa bwo gutsinda roho mbi zikoresha ibinyoma, gukiza indwara mu izina rikomeye rya Yezu Kirisitu no kuzahura abifitemo ubumuga bw’amoko yose.
Dukomere ku isengesho risaba Ukwemera kwa kundi kweyura umwijima w’ibinyoma. Nigukwire mu bana bacu bose bakure bahugukiwe bafite imbaraga zo kwirukana umwijima w’ikinyoma muri bo. Yezu Kirisitu ntabatererana tubamwereke bamumenye. Nibiyambaze Bikira Mariya abafatiye iryiburyo. Abatagatifu na bo baduteye ingabo mu bitugu ntitugire ubwoba. None turahimbaza Benedigito umurinzi w’Uburayi, Oluga, Sigisiberiti, Piyo wa 1, Marisiyana na Abundiyo.
Padiri cyprien Bizimana


c: text/html

text:
Abahinzi bagiye koroherezwa guhabwa inguzanyo
Nyuma yo gusanga ubuhinzi n’ubworozi ari bimwe mu bikenerwa na benshi mu mibereho ya buri munsi, ikigo cy’imari giciriritse cyitwa Iwacu Finance, kivuga ko cyiyemeje gukorana n’abantu batandukanye mu kubaha inguzanyo, muri bo hakaba harimo n’abakora ubuhinzi n’ubworozi.
Icyo kigo cyatangijwe ku mugaragaro mu Rwanda tariki 16 Kanama 2022 gifite umwihariko wo kuba giha inguzanyo uyisaba, bitabaye ngombwa ko abanza kugifunguzamo konti.
Ibi ngo bizafasha abifuza kwaka inguzanyo zinyuranye, dore ko ubusanzwe ukeneye inguzanyo byamusabaga kuba asanzwe yizigamira muri Banki cyangwa se anyuzamo umushahara we.
Usibye kuba gitanga inguzanyo yo gukoresha ubuhinzi n’ubworozi(Agriculture loan), ngo kizatanga n’inguzanyo ihabwa umuntu ku giti cye afite ibyo ashaka gukemura (personal loan), inguzanyo yo gukora ubucuruzi (business loan), n’inguzanyo yo kwiga (Education loan).
Higiro Innocent uyobora icyo kigo cy’imari avuga ko bo batazajya babika amafaranga y’abakiriya nk’uko izindi banki n’ibigo by’imari bitandukanye bibigenza, ahubwo bo icyo bakora ngo ni ugutanga inguzanyo gusa.
Ati “Muri Iwacu Finance tuzagerageza kwihutisha ibisabwa kugira ngo ushaka inguzanyo ayibone. Ugomba kuba ugaragaza umushinga, ugaragaza uburyo uzishyura, ugaragaza ingwate, byose bizakurikizwa.”
Abajijwe niba nta mpungenge bafite mu gukorana n’abahinzi n’aborozi cyane ko ari imwe mu mishinga ikunze guhura n’imbogamizi cyane cyane bitewe n’imihindagurikire y’ibihe, Higiro yavuze ko na bo bazi ko izo mbogamizi zibaho koko, ariko ko abahinzi n’aborozi na bo batagomba kubasiga inyuma mu mikoranire.
Ati “Ubuhinzi n’ubworozi bifatiye runini Abanyarwanda, ni yo mpamvu tutashatse kubisiga inyuma. Tuzajya tugerageza gusuzuma imbogamizi zose umushinga ushobora guhura na zo (risk assessment) n’uko zakemurwa mu gihe zaramuka zibayeho.”
Umuyobozi Mukuru w’Urugaga Nyarwanda rw’Abikorera (PSF), Robert Bafakulera, avuga ko iyi serivisi yo gutanga inguzanyo zidasaba ubwizigame ari ingirakamaro mu guteza imbere Abanyarwanda.
Ati “Ibintu byose bigirira akamaro Abanyarwanda muri rusange turabishyigikiye. Akarusho ni uko numvise ko inzira zo gusaba inguzanyo ari ngufi, n’ibisabwa bikaba atari byinshi. Ibi rero bizagirira akamaro abashakaga gukorana n’ibigo by’imari ariko bakabangamirwa n’inzira ndende byacagamo, kandi birizewe kuko iyi mikorere igenzurwa na Banki Nkuru y’u Rwanda. Dukeneye uburyo bwo koroherezwa mu kuguriza abantu, bagakora imirimo yabo, bakagarura amafaranga bagurijwe.”
Umugenzuzi w’ibigo by’imari bito n’ibiciriritse muri Banki Nkuru y’u Rwanda (BNR), Rwagasana James, avuga ko iyi serivisi isanzwe itangwa hamwe na hamwe muri za Banki, agasanga kuba iki kigo cy’imari ari byo cyibandaho gusa bizarushaho gukorwa neza no kugirira akamaro abakenera inguzanyo.
Rwagasana ati “Ibi bintu biradushimishije kuko birongera umubare w’abantu baje gutanga serivisi z’imari, kandi bizagabanya n’icyuho cy’abantu batagerwaho na serivisi z’imari.”
Rwagasana avuga ko raporo yasohotse mu mwaka wa 2020 igaragaza ko Abanyarwanda 77% ari bo bagerwaho na serivisi z’imari z’ibigo bigenzurwa na Banki Nkuru y’u Rwanda, akaba asanga uko ibi bigo by’imari byiyongera kandi bizana imikorere yorohereza ababigana, bizatuma n’abo 23% basigaye babigana.

robotstxt: allowed

filter: keep


text:
Kuki amateka y’u Rwanda n’abanyarwanda ahora yisubiramo?
Mu gihe cya repubulika ya mbere n’iya kabiri, abanyarwanda bari mu Rwanda, abatwa, abahutu n’abatutsi, bari babanye neza n’ubwo ahari abantu hatabura urunturuntu. Ariko kandi ku rundi ruhande hari abandi banyarwanda bari barahejejwe ishyanga kubera ubwoko bwa bo. Abatutsi bari mu gihugu imbere nabo bari baragerageje kuruca bararumira, bihanganira ibitaragendaga neza cyane ibyabakorerwaga kubera ubwoko bwabo!
Kuva aho FPR Inkotanyi itereye igihugu mu mwaka w’1990, abanyarwanda baba abari mu Rwanda cyangwa se abari hanze ya rwo, batangiye kwigiramo urwikekwe, batangira kurebana ay’ingwe, abahutu batangira kumva ko abatutsi ari abanzi b’igihugu, abagambanyi, ndetse abateye igihugu bafatwa nk’abanyamahanga, babita inyangarwanda, inyenzi, udusimba, ndetse n’andi mazina menshi abambura ubumuntu! Abari bateye igihugu nabo bafataga abari mu gihugu nk’abanzi babo kuko babahejeje ishyanga. Urwikekwe n’urwango byagiye bigenda bizamuka gahoro gahoro, ariko bikagenda bisemburwa n’impande zombi, ari uruhande rwa FPR Inkotanyi rwifashishije radio Muhabura ndetse n’izindi strategies za gisirikare ndetse n’iza politiki! Hashinzwe ibinyamakuru birwanya leta ya Habyarimana, bimwe muri byo bikorera imbere mu gihugu, ibindi hanze y’u Rwanda.
Leta ya Habyarimana nayo ntiyatanzwe ngo icire aho, iceceke yinumire, dore ko yavugaga ko irengera abaturage ndetse n’amajyambere yubatse. Yumvaga igomba gukora uko ishoboye igaca intege abo yitaga umwanzi, kuko yumvaga itagomba gusangira ubutegetsi nabo. Ni bwo hashinzwe radio RTLM n’ibindi binyamakuru byari bibogamiye kuri yo, biba bitangiye gukomeza kubiba umwiryane muri rubanda!
Hari byinshi twakarondoye byabaye mu myaka igera hafi kuri ine gusa, kuva ku ya 1 ukwakira 1990 kugeza ku ya 06 Mata 1994, bike byo kwishimira, ibindi byinshi byo kugaya, kuko aribyo byatugejeje aho twaguye kuva ku ya 7 Mata 1994. Kugeza ubu turacyarwana n’ingaruka za byo!
Iyo witegereje neza bimwe mu biriho biba (events) muri ino minsi, usanga ari ukwisubiramo kw’amateka y’u Rwanda n’abanyarwanda. Ukoze icukumbura usanga ari copy paste y’ibyigeze kuba mu myaka yashize!
Abanyapolitiki batubwira ko “abanyarwanda babanye neza, n’ubwo nta zibana zidakomanya amahembe! Abarokotse Jenoside bagerageje kubana n’ababiciye, ndetse n’abakoze ibyaha ngo babisabiye imbabazi”!
Uko njye mbibona, abahutu bagerageje kuruca bararumira, bihanganira ibibakorerwa kubera ubwoko bwabo, kimwe n’uko abatutsi bari babayeho mu gihe cya repubulika ya mbere n’iya kabiri!
Urubyiruko rutabashije kubona cyangwa kumenya neza ibyabaye muri iyo myaka hafi ine yakurikiye itangizwa ry’intambara yiswe iyo kwibohora, nkeka ko rwaba ubu rubona ibiri kuba muri ino minsi mu Rwanda rukabifata nk’inzozi, ntirusobanukirwe neza ibyo ari byo! Bishoboke ko rutabasha kubona neza imvo n’imvano yabyo! Ariko abari bakuru muri ibyo bihe, bo si ngombwa kubibibutsa, nkeka ko iyo babibonye bamenya impamvu yabyo, keretse utazi kureba cyangwa se akaba yirengagiza nkana!
Reka turebere hamwe muri make uko amateka yacu agenda yisubiramo!
Mu mwaka w’1990 1991, nibwo leta ya Habyarimana yakoze uko ishoboye itangira kumvisha bamwe mu banyarwanda ko bagomba gushyigikira leta ye bakarwanya uwo yitaga umwanzi wari wateye u Rwanda (FPR Inkotanyi), biyibagiza ko basangiye amaraso, ko ari banyarwanda kandi ko nabo bafite uburenganzira ku gihugu cyabo bari bamaze imyaka isaga 30 barahejwemo! Nibwo hatangijwe za recruitments en masse z’abasirikare, abenshi muri bo bari bakiri bato, bumvaga koko ko bagiye kurwanya umwanzi w’u Rwanda nk’uko babibwirwaga, ariko bakaba batari bazi neza ko ari abanyarwanda benewabo bazajya kurwanya.
Muri ino minsi, leta ya Kagame iriho irahamagarira urubyiruko (kuva ku myaka 18 kugeza 23) kujya mu gisirikare cyayo . Urubyiruko ubu rufite imyaka 23 ndemeza ko rutari rwakura kugeza aho rucukumbura ngo rumenye neza ko uwo barubwira kurwanya nk’umwanzi w’igihugu (FDLR) ko ari abanyarwanda, bafite uburenganzira ku gihugu cyabo bahejwemo igihe kitari gito. Aha wambaza uti “bagihejwemo gute kandi bashishikarizwa na leta ya Kagame buri gihe gutaha”? Aha niho nsubira kuri rya jambo ko amateka y’u Rwanda agenda yisubiramo, kuko na FPR Inkotanyi bavugaga ko bahejwe mu gihugu cyabo, kandi no mu minsi mike ishize James Kabarebe we ubwe yemeje ko yigeze kugaruka mu Rwanda! Nkeka ko uko Kabarebe yaje mu Rwanda akabona ntahibona, akumva asa n’utahisanzuye agasubira mu buhungiro, ni nako abenshi muri abo bashishikarizwa gutaha nabo kera bashobora kuzaduha ubuhamya nk’ubwo aherutse guha abanyamakuru! Bishoboke k obo batazatubwira ko batarwanye n’intare gusa, birashoboka ko bazatubwira ko baraye mu nda z’inziramire zikabaruka, etc,etc!
Mu mpera z’ukwezi kwa gatandatu 2013, mu ikoraniro ryiswe Youth Connect, nibwo hatangijwe ku mugaragaro igikorwa nakwita icyo gukomeza ”kuryanisha abanyarwanda no kubacamo ibice” hagamijwe gushakisha uko leta ya Kagame yagerageza kubona abayikunda kurusha bakayifasha kuguma ku butegetsi.
Iriya tariki kuri jye nayifashye nk’itariki ya 1 Ukwakira 1990! Hari impamvu nyinshi ngereranya ariya matariki, ariko iy’ingenzi muri zo n’uko kuva tariki ya 1 ukwakira 1990 nibwo hatangiye ku mugaragaro ikiciro gishya cy’ibibwa ry’urwikekwe mu moko y’abanyarwanda. Ndavuga ikiciro gishya kuko sibwo bwa mbere ikibazo cy’amoko cyari gitangiye mu Rwanda.
Abanyarwanda bo mu bwoko bw’abahutu batangiye kubona ko hari ikibazo ku gihugu kandi abenshi muri bo batangira kumva ko icyo kibazo bagiterwa n’abanyarwanda bo mu bwoko bw’abatutsi! Leta ya Habyarimana ndetse n’abahutu benshi bibazaga impamvu abatutsi bari mu gihugu batatuje ngo batunge batunganirwe, ahubwo bagakomeza gutsura umubano n’abari barahunze u Rwanda bakaba bari banamaze kugaragaza ko bashaka kurugarukamo kandi bafashe ku ruhembe rw’umuheto! Gutoteza abatutsi bari mu gihugu byabahaye kurushaho kutibona mu butegetsi bwa Habyarimana ahubwo bumva ko bagomba gushyigikira FPR Inkotanyi!
Ku rundi ruhande, kuva tariki ya 30 Kamena 2013, Kagame yagaragaje ko yibaza impamvu abahutu bose batiyumva nk’abajenosideri ngo baceceke, ahubwo bakaba bifurizwa gusangira nawe ubutegetsi yafashe arwaniye!
Nyuma ya ririya jambo abanyarwanda bo mu bwoko bw’abahutu, baba abakoze jenoside ndetse n’abatarayikoze, batangiye kumva ko icyo bakora cyose, ubwoko bw’abatutsi bwabashyize mu gatebo kamwe! Ibi rero birabaha kurushaho kutiyumva neza muri leta ya Kagame, ahubwo barusheho kwibona muri benewabo bahejejwe ishyanga! Ubwo umukino wo kwisubiramo kw’amateka y’u Rwanda ukaba urongeye utangiye bushya!
Ese uyu mukino uzarangira? Nurangira se uzarangira ute?
Sindi umunyapolitiki cyangwa se umusirikare, ariko kandi, hari uko mbibona!
Kuva FPR Inkotanyi yafata ubutegetsi, habayeho kwivuga ibigwi n’ibirindiro mu buryo rimwe na rimwe nakwemeza ko hari amakabyankuru menshi bashyiragamo (fable or legend), ndetse hari bamwe mu bumvaga ubwo buhamya bakemeza ko Inkotanyi ari Ibimanuka, abantu badasanzwe, mystical, ko zaba ari nka za ngabo bajyaga batubwira kera mu bitabo za ba Sundiata Keita zitajyaga zitsindwa!
Hari aho Afandi Mubaraka Muganga yigeze kutubwira ko kubera ka Rwanda ari gato, (selon les dires de Mzee Laurent Desiré Kabila qui disait du Rwanda “inchi mdogo mdogo”), buri gihe bazajya bajya kurindira u Rwanda hanze yarwo! Kuko byabaye ngombwa hakagira ushaka kurutera hataboneka aho kurwanira! Si Afandi Mubaraka wakoreshaga iyo mvugo gusa! Abitwa ba Ndore Rulinda, ba nyakwigendera Gapfizi Dan, ba Gashumba, ba Afande Rubimbura, ndetse n’abandi basirikare bakuru ba FPR Inkotanyi bose bahoraga bemeza ko bazajya barindira inkiko z’u Rwanda hanze ya rwo!
Kwari ukwishongora gukabije kuko babaga bashaka kumvisha uwo babwira ko bakoze urukuta rw’umutamenwa (ba maneko boherejwe mu bihugu duturanye, imitwe y’ingabo inyuranye bagiye barema cyane cyane muri Congo, etc, etc) hanze y’u Rwanda ku buryo bumvaga nta muntu wabasha kuba yatera u Rwanda! Nk’uko rero ibintu byose “igihe” aricyo kiba umucamanza wabyo wa nyuma, FPR Inkotanyi imaze kubona ko bya bindi byose bibwiraga byagiye biyoyoka gahoro gahoro nabo bakisanga ari inzozi (illusion) baguyemo bitewe n’ikuzo rikabije bumvaga bifitemo (megalomania).
Ikigaragara rero, mpereye ku magambo aba ba Afandi bakoreshaga nyuma y’intambara bise iyo kwibohora, ndabona bishoboka cyane ko amateka yacu ashobora kongera kwisubiramo! Ese ko batagishoboye kurinda inkiko z’igihugu hanze y’imipaka yacyo uko babivugaga, bakaba batagishoboye no kukirindira ku mipaka yacyo, ahubwo bakaba baje kukirindira i Mudende, aho baracyabashije kukirinda? Aho nabo ntibagiye kugererwa mu kebo bagereyemo abababanjirije? Time will tell!
Mbere yo gusoza, hari inama nagira abanyapolitiki b’abanyarwanda bose. Nta yindi uretse kubabwira ko nta na rimwe politiki ya exclusion izigera yubaka u Rwanda rw’abanyarwanda, u Rwanda umututsi, umuhutu ndetse n’umutwa baziyumvamo, u Rwanda umunyamahanga aziyumvamo, u Rwanda ruzagendwa ndetse rukagendererana n’inshuti n’abaturanyi! Politiki ya inclusion yonyine niyo izubaka u Rwanda, hakabaho leta y’u Rwanda idasenyuka nyuma ya buri decades ebyiri cyangwa eshatu!
Abakuru barasabwa kwigisha abakiri bato ndetse n’urubyiruko amateka y’ukuri, dore ko kuri ubu leta yo yifashe mu kuyigisha! Muri ino minsi rero uyu muhengeri tutazi neza aho uzatuganisha, nasaba buri wese kureba ahazaza harambye h’igihugu cyacu aho kurebesha ijisho rimwe iburyo irindi ibumoso, aho kwireba mu ruhande uru n’uru ukirengagiza ko hirya hari urundi ruhande kandi rutari urw’abanyamahanga, ahubwo rw’abanyarwanda! Twirinde kwirebera mu ndorerwamo y’amoko cyangwa se y’uturere ahubwo tumenye ko tugomba kubaka u Rwanda ruhamye kandi rurambye, u Rwanda rutazakenera kongera gusubira mu mateka rwaciyemo!
www.facebook.com/muy.chris


text:
Kimwe mu byitezwe cyane muri RDSH ya 6 izatangazwa vuba aha ni ukureba niba ikibazo cy’igwingira cyaragabanutse
Ni mu masaha y’umugoroba, abatuye mu mudugudu wa Nyakabungo, Akagari ka Gasanze, Umurenge wa Nduba, Akarere ka Gasabo barabona izuba ritangiye kurenga. Claudine (amazina ye yahinduwe) arahaha ibyo aza gukoresha mu gutegura ifunguro rya nimugoroba; mu byo ahaha ntashobora kwibagirwa imboga kuko zamufashije gukura umwana we mu bafite imirire mibi.
“Ubu namenye ibyo umwana agomba kurya kugira ngo atajya mu mirire mibi, ariko nyine mbere sinari mbizi nari nk’abandi babyeyi usanga bafite abana bari mu miririre mibi bagwingiye hirya no hino, abajyanama batugiriye inama, baravuga ngo umuntu agura utudodo, akagura utujanga n’utundi.. umwana nkamenya ko ngomba kumugurira igi akarirya kuko naryo ririnda umwana kugwingira n’utundi tuntu turimo intungamubiri”
Claudine ajya kumenya ko umwana we afite ikibazo cy’imirire mibi yabibwiwe n’abajyanama b’ubuzima. Yamujyanye kumupimisha ibiro, basanga afite ibiro umunani gusa kandi afite umwaka n’igice. Ubusanzwe umwana w’umukobwa uri muri icyo kigero kandi utaragwingiye aba afite nibura ibiro 13. Nyuma yo guhabwa inama akamenya ibyo amugaburira umwana yasubiye ku murongo arakura neza.
Umwana wa Claudine ari mu bagezweho n’inyungu z’ingamba zafashwe nyuma y’aho ubushakashatsi ku Buzima n’imibereho y’abaturage (RDHS) bugaragaje ko hari ikibazo gikomeye cy’igwingira mu bana bari munsi y’imyaka itanu. Ubushakashatsi ku buzima n’imibereho y’abaturage bukorwa n’Ikigo cy’Igihugu cy’Ibarurishamibare (NISR) ku bufatanye n’inzego z’ubuzima.
RDHS ya Gatanu yerekanye ko “38% by’abana bari munsi y’imyaka itanu bagwingiye”. https://www.statistics.gov.rw/statistical-publications/subject/district/reports
Nubwo umubare w’abagwingiye wagabanutse, ubwo Ikigo cy’Igihugu cy’Ibarurishamibare cyashyiraga imibare ahagaragra Ubuyobozi bwagaragazaga ko uko biteye bikwiye guhinduka kuko umubare w’abana bagwingiye ukiri hejuru.
Mu muhango wo gusinya imihigo wabereye i Kigali ku wa 9 Kanama, 2018 Perezida wa Repubulika Paul Kagame yasabye abayobozi mu nzego zose guhagurukira ikibazo cy’igwingira.
“Kurwanya igwingira bigomba gushyirwa mu byihutirwa kandi bigomba kwitabwaho mu buryo bwihariye. Bamwe mu bana b’Abanyarwanda baragwingiye, atari ukubera ko babuze ibiribwa ahubwo kubera ko hatari uburyo buhamye bwo gukurikirana imibereho yabo”
Ishami ry’Umuryango w’Abibumye ryita ku bana (UNICEF) naryo riba ritegereje amakuru atangwa na RDHS ku buzima bw’abana n’ababyeyi cyane ko rikunze kugaragaza ko “igwingira rituma umwana agwingira mu mitekerereze n’ubwenge, agatsindwa ku ishuri, akagira ibibazo bishobora gutuma azabaho mu bukene; byongeye kandi igihugu nacyo kiba kihatakarije amaboko kandi gikeneye abafite ubumenyi buzagishaha ku ntego gifite”
Imibare yatangajwe na RDHS mu bihe bitandukanye yatumye Guverinoma y’u Rwanda imenya uburemere bw’ikibazo maze hamwe n’Abafatanyabikorwa ishyiraho ingamba zikomeye zo guhangana n’ikibazo cy’igwingira. Hashyizweho politiki y’igihugu mbonezamikurire y’abana bato, ubukangurambaga ku minsi 1000 yo kwita ku buzima bw’umwana, gahunda z’uturere zo kurwanya imirire mibi no guha ibigo nderabuzima imfashanyigisho kuri gahunda mbonezamikurire y’abana bato. Mu zindi ngamba kandi hashyizweho gahunda y’igihugu mbonezamikurire yaje kubyara Ikigo cy’Igihugu gishinzwe Imikurire no kurengera Umwana.
Tugarutse ku mwana wa Claudine ubuzima bwe bwahindutse kubera zimwe muri izi ngamba. RDHS ya Gatandatu igiye gusohoka niyo izerekana mu buryo bw’imibare niba hirya no hino mu gihugu hari abana benshi babaye nk’uwa Claudine bakava mu kiciro cy’abagwingiye. Intara n’Uturere hose bazaba bategereje aya makuru ngo bamenye uko bahagaze muri uru rugamba bamazemo iminsi dore ko naho imibare ikiri hejuru.
Ubushakashatsi ku Buzima n’imibereho y’Abaturage RDHS bukorwa buri myaka itanu, bushingira ku makuru akusanywa mu ngo zitoranywa mu bice bitandukanye by’Igihugu. Ubushakashatsi bwa RDHS ya Gatanu (2014-2015) bwashingiye ku makuru yakusanyijwe mu ngo 12.699.


text:
Isomo rya 1: Intangiriro 27, 1-5.15-29
Izaki ageze mu zabukuru, amaso ye arahuma ntiyaba akibona. Nukoo ni ko guhamagara Ezawu, umuhungu we w’imfura, aramubwira ati « Mwana wanjye! »Undi ati « Ndi hano. » Izaki ati “Dore ndashaje, sinzi umunsi nzapfiraho. None fata intwaro zawe, umutana n’umuheto wawe, ujye mu ishyamba unyicireyo inyamaswa y’umuhigo. Hanyuma uyintegurire uko mbikunda, unzanire ndye, maze nguhe umugisha ntarapfa.” Rebeka yari ateze amatwi Izaki aganira na Ezawu umuhungu we. Nuko Ezawu ajya mu ishyamba kwicayo inyamaswa y’umuhigo ngo awuzanire se. Hanyuma Rebeka yenda umwambaro mwiza cyane w’umuhungu we mukuru Ezawu yari abitse mu nzu, awambika umuhungu we muto Yakobo. Naho impu za ba bana b’ihene, azimwambika ku maboko no mu ijosi ahatari ubwoya. Nuko ahereza Yakobo umuhungu we, ibiryo n’umugati yari yateguye. Yakobo yinjira kwa se aramubwira ati «Dawe!» Undi ati « Ye ! Uri nde se mwana wanjye?» Yakobo asubiza se ati « Ndi Ezawu, umwana wawe w’imfura. Nakoze uko wambwiye. Eguka wicare, urye inyama y’umuhigo wanjye, maze umpe umugisha wawe. » Izaki aramubwira ati « Mbega ngo uraronka vuba, mwana wanjye! » Undi ati « Ni uko Uhoraho Imana yawe yampaye kuronka.»
Izaki abwira Yakobo ati « Igira hino ngukoreho, mwana wanjye, numve niba uri Ezawu umwana wanjye, cyangwa se niba utari we. » Yakobo yegera se Izaki, nuko se aramukorakora aravuga ati « Ijwi ni irya Yakobo, ariko amaboko ni aya Ezawu. » Ntiyamumenya, kuko amaboko ye yari yuzuye ibyoya nk’amaboko ya mwene nyina Ezawu. Nuko Izaki amuha umugisha. Aramubaza ati « Ese koko ni wowe umwana wanjye Ezawu ? » Undi ati « Ni jye. » Ati « Ngaho mwana wanjye, mpereza ndye ku muhigo wawe maze nguhe umugisha wanjye. » Aramuhereza ararya, hanyuma amuzanira na divayi, aranywa. Nuko umubyeyi we Izaki aramubwira ati « Igira hino umpobere, mwana wanjye.» Yakobo aramwegera, aramuhobera. Izaki yumva impumuro y’imyambaro ye, amuha umugisha agira ati « Impumuro y’umuhungu wanjye, ni nk’impumuro y’umurima Uhoraho yahaye umugisha. Imana niguhe urume rumanuka ku ijuru, iguhe n’uburumbuke bw’ubutaka, ingano na divayi bigwire bisendere! Imiryango izakugaragire n’amahanga azagupfukamire! Ube umutware wa bene so, na bene nyoko bagupfukamire! Hazavumwe uzakuvuma, hagire umugisha uzakuvuga neza!»
Zaburi ya 134(135), 1-2, 3-4, 5-6
R/ Nimusingize Uhoraho, kuko ari umunyampuhwe.
Nimusingize izina ry’Uhoraho,
Nimumusingize bagaragu b’Uhoraho,
mwebwe abahora mu Ngoro y’Uhoraho,
mu bikari by’Inzu y’Imana yacu.
Nimusingize Uhoraho kuko ari umunyampuhwe,
nimuririmbe izina rye, kuko ari umugwaneza.
Koko Uhoraho yihitiyemo Yakobo,
Israheli ayigira inyarurembo ye.
Jyewe nzi neza ko Uhoraho ari igihangange,
Ko Umutegetsi wacu asumba ibigirwamana byose.
Icyo Uhoraho ashatse cyose aragikora,
ari mu ijuru ari no munsi, ari mu nyanja ari n’ikuzimu.
Ivanjili ya Mutagatifu Matayo 9, 14-17
Muri icyo gihe, abigishwa ba Yohani basanga Yezu, ni ko kumubaza bati «Ni iki gituma twebwe n’Abafarizayi dusiba kurya, naho abigishwa bawe ntibasibe?» Yezu arabasubiza ati «Birakwiye se ko abakwe bagira ishavu bakiri kumwe n’umukwe? Ariko hazaza igihe umukwe azabavanwamo, ni bwo bazasiba. Ntawe utera igitambaro gishya ku mwenda ushaje, kuko icyo kiremo cyakurura uwo mwenda ukarushaho gucika. Nta n’ushyira divayi nshya mu masaho ashaje, naho ubundi amasaho yasandara, divayi ikameneka, kandi ya masaho akaba apfuye ubusa. Ubusanzwe bashyira divayi nshya mu masaho mashya, byombi bikarama.»


text:
Iri rushanwa rizamara iminsi itanu, ryatewe inkunga n’Isoko ry’Imari n’Imigabane ry’u Rwanda (RSE), rizabera ku bibuga bya RP- IPRC Kigali.
Umulisa Joselyne usanzwe utoza Tennis abakiri bato muri Académie ye ya “Youth Tennis Development”, yavuze ko impamvu yateguye iri rushanwa ari ukugira ngo abana bagaragaze urwego bariho.
Yakomeje avuga ko bizafasha bamwe muri aba bana kwitegura irushanwa rizahuza ibihugu byo muri Afurika y’Iburasirazuba no Hagati rizabera mu Rwanda mu mpera za Mata uyu mwaka.
Yagize ati “Umutoza mwiza ni utoza abana kandi akagira igihe cyo gukoresha amarushanwa kuko bimufasha kumenya niba hari aho umwana agana. Icya kabiri cyatumye nditegura ni uko u Rwanda rugiye kwakira amarushanwa y’ibihugu bya Afurika y’Iburasirazuba n’iyo Hagati, ndagira ngo bazajye kwitabira nzi uko bahagaze kuko iri rushanwa riraza kubafasha gukora cyane.”
Agaruka ku mpamvu bashyizeho umwihariko w’icyiciro kizahuza abana bafite munsi y’imyaka 10, Umulisa yavuze ko ari ukugira ngo bashishikarize ababyeyi kubaherekeza no kubashyigikira.
Ati “Icyiciro cy’abari munsi y’imyaka 10 ntabwo cyari gisanzwe kibamo, ni umwihariko twashyizeho kugira ngo dutere ababyeyi ishyaka ryo kuzajya baza baherekeje abana kuko iyo umubyeyi aje akareba ibyo umwana muto w’imyaka 10 arimo n’ibyo akora, bituma ashishikariza n’abandi bityo bikongera umubare w’abakinnyi.”
Twagira Robert ushinzwe Ibikorwa muri Rwanda Stock Exchange (RSE) yavuze ko bashyigikiye iri rushanwa kuko bashaka gukangurira urubyiruko gukunda siporo no kwibutsa ko rukeneye kugira imibereho myiza.
Ati “Icya mbere cyatumye dutera inkunga iri rushanwa ni ukugira ngo nk’urubyiruko turukangurire gukunda siporo kandi tukumva ko siporo ari ryo terambere rirambye ndetse ni ugufasha urubyiruko kugira imibereho myiza. Ikindi ni ugushishikariza abantu kwizigamira banyuze ku Isoko ry’Imari n’Imigabane kuko birafasha iyo umuntu ageze mu izabukuru.”
Niyomuhoza Elizabeth wiga mu mwaka wa kane w’amashuri abanza, yavuze ko yiteguye neza iri rushanwa ndetse ashaka kuzaritwara kugira ngo bimuhe imbaraga zo kuzagera ku ntego yiyemeje yo kuba umukinnyi ukomeye.
Ati “Impamvu nakinnye Tennis ni uko nshaka kuziteza imbere kandi nkubakira umuryango wanjye inzu. Niteguye ko nzatsinda nkatwara igikombe kuko nzakoresha imbaraga zose zishoboka.”
Muri Nzeri 2020 ni bwo Umulisa Joselyne yatangije Académie ya Tennis igamije kwigisha uyu mukino abakinnyi bakiri bato kugira ngo azamure umubare wabo ukiri muto cyane cyane mu bakobwa.


text:
Amajyaruguru: Abahoze mu mashyamba ya Congo bishimiye uko babayeho
Abahoze mu mitwe yitwaje intwaro mu mashyamba ya Repubulika Iharanura Demokarasi ya Congo (RDC), bo mu Ntara y’Amajyaruguru, barishimira uburyo Leta ikomeje kubafasha kuzamura iterambere ryabo, nyuma yo kwigishya imyuga inyuranye, bakaba bahawe n’igishoro kibafasha kunoza iyo mishinga.
Mu mezi atatu basoje amasomo, ku ikubitiro 72 mu Ntara y’Amajyaruguru bamaze guhabwa amafaranga ibihumbi 120 kuri buri umwe, aho bemeza ko n’ubwo bicuza igihe bataye cy’imyaka 26 baba mu mashyamba, ubuzima bumaze kugaruka nyuma y’uko bakiriwe neza mu gihugu cyabo.
Abahawe ayo mafaranga ni abasoje amasomo mu kigo cy’amahugurwa cya Mutobo mu cy’icyiciro cya 67, mu muhango wayobowe na Minisitiri w’Ubutegetsi bw’Igihugu, Gatabazi Jean Marie Vianney, tariki 24 Gicurasi 2022 wari wabijeje ko ubuyobozi buzababa hafi.
Mu kanyamuneza ubwo bashyikirizwaga ayo mafaranga, bavuze ko bakimara kugera iwabo bakiriwe neza ndetse basanga hari byinshi bakorera mu turere batuyemo, aho mu mishanga inyuranye, bamwe muri bo bamaze kugura amatungo maremare n’amagufi, bakaba bemeza ko amafaranga ibihumbi 120 bahawe, agiye kubunganira muri byinshi bari bakeneye mu mishanga yabo nk’uko babitangaje.
Umwe ati “Tukigera iwacu twashatse icyo twakora, twaguze inka kugira ngo twirinde indwara ziterwa n’imirire mibi mu miryango yacu, tubone n’ifumbire izo nka zinabyare umushinga urusheho kwaguka. Aya mafaranga duhawe agiye kudufasha kwiteza imbere ku buryo tuzagera mu ntera ishimishije. Turashimira Leta y’u Rwanda uburyo yatwakiriye tumaze imyaka irenga 26 mu buzima bubi, iyi nkunga turayishimye cyane”.
Undi ati “Leta ndayishimira cyane, ifite intumbero nziza kandi yita ku baturage bayo itarobanuye, by’umwihariko nkatwe tuvuye hanze mu mashyamba ntabwo itwishisha idufata kimwe n’abandi twasanze, turishimye cyane”.
Abo baturage barakangurira abakiri mu mashyamba ya Congo gutahuka, bagaharanira kuzamura iterambere ryabo n’iry’Igihugu.
Umwe ati “Abari mu mashyamba bakagombye kumva ijwi ryanjye Sammuel, ribabwira ko bagombye guhita batahuka bakaza bakareba ubuzima bwiza turimo, nabo bakareba ukuntu bakomeza ubuzima bwabo, igihe nataye mba mu mashyamba ndacyicura”.
Undi ati “Abakiri mu mashyamba twabashishikariza gutaha, kuko ibyo bibwira ngo nta mahoro ari mu Rwanda barababeshya. Twasanze mu Rwanda nta kibazo, twakiriwe neza kandi turaharanira kuzamura igihugu mu iterambere”.
Komiseri muri Komisiyo y’Igihugu yo gusezerera abasirikare no kubasubiza mu buzima busanzwe mu ntara y’Amajyaruguru, Col Rtd Fred Nyamurangwa, yasabye abahoze mu mashyamba ya Congo ubufatanye, mu kubaka umutekano no kuzamura iterambere ry’Igihugu.
Yagize ati “Ubwo basezererwaga batahanye amafaranga ibihumbi 60, turababwira tuti ni mugende murebe amahirwe ari ho mutuye, kugira ngo nyuma y’amezi atatu bongere bafashwe kunoza imishinga yabo. Leta y’u Rwanda yashyizeho umurongo ngenderwaho, aho abo batuye, ibireba abandi Banyarwanda nabo birabareba, gusa turabasaba ubufatanye tutiyibagije ko nk’abasirikare icya mbere ari umutekano, mumenye ko icya kabiri ari ugufatanya n’abandi Banyarwanda kubaka Igihugu no kwiyubaka”.
Abahoze mu mitwe yitwaje intwaro mu mashyamba ya Congo basezerewe mu cyiciro cya 67 bagera kuri 700, aho bazafashishwa Amafaranga y’u Rwanda agera kuri miliyoni umunani mu rwego rwo kubafasha gukora imishinga inyuranye ibateza imbere.


text:
Uyu ni umwe mu bahanzi bakiri bato nyamara bari kugenda bagaragara mu bitaramo bitandukanye byinshi bya gospel mu Rwanda, rimwe aririrmba ku giti cye ubundi acurangira bagenzi be ingoma.
Akomeza avuga ko ariho yamenye umuhamagaro we muri muzika, agira ati: “Nari nko kwishimisha mu gihe Mama yankundishaga muzika y’Imana, buri gihe mbyutse naririmbiraga Maman indirimbo nshyashya y'Imana izwi. Muri korali ya Sunday school y’urwo rusengero, niho namenyeye ko mfite ubushozi bwo kwandika indirimbo; natangiye gukunda music cyane ubwo nigaga kuvuza ingoma mfite imyaka icumi, njya kuri stage maze imyaka itanu ncuranga mu runsengero.
Nacurangiye kandi dacyacurangira benshi bazwi bo muri gospel, aba worship leaders na ba gospel artist benshi urugero nka Aline, the Sisters, Aime Uwimana, Pastor Martin n’abandi…...
Colombus yakomeje avuga ko yakomeje kuririrmba ngo avuye muri Sunday school ngo baje gukora group yitwa ‘Justified group yarimo Nicolas, Ben(The Ben), Dave, Yannick na Mbabazi (Licl Lick) ngo baririmbaga style nyinshi byari byiza kuko muri hip hop Lick Lick, Yannick muri rap mu gifaransa, na Dave mu cyongereza.
The Ben yari vocaliste mwiza muri style zikeneye amajwi ari metallic, naho Nicolas muri backing yari abishoboye. Columbus yageragezaga kuririmba style zose afatanyije n’abo twavuze haruguru bikarushaho kuryoha. Colombus yatangaje ko abo bahanzi baririmbanaga baje kureka gukorera hamwe kubera bamwe babavuyemo bajya muri muzika itari Gospel, aho twavuga nka Lick Lick umenyerewe cyane mu njyana isigaye yitwa ‘Ishuri rya kera’ (Oldschool) na The Ben uririmba cyane indirimbo z’urukundo hagati y’abahungu n’abakobwa n’izindi.
Mubyo Colombus akomeza atangaza harimo ko Imana yaje kumubwira ngo ayikorere azana urubyiruko kuri yo. Ubwo ngo yaje kubyutsa muri we indi style nshya yitwa ‘Ratayah Beat’ ikubiyemo style nyinshi cyane cyane Dancehall, Ragga, Reagge, Latino beat na R&B n’izindi zitandukanye. Ijambo ‘Rata’, Colombus yadutangarije ko riva ku nshinga “Kurata”, naho ‘Yah’ bisobanurwa mu ruheburayo “Uwiteka”. Iyo Colombus ari kuririmba Uwiteka, aba ari kumusaba ngo ahindure urubyiruko rwo mu isi yose amukoresheje nk’icyuma kiroba imitima yazimiye ahanini.
Gahunda ye mur’iyi minsi harimo gukora kuri album ye ikarangira, ubundi ngo agatangira umwaka utaha akomeza gahunda ye yo kuzenguruka mu bigo by’amashuri aririmba abakundisha gospel music kandi abereka ko n’abahanzi bayo bashoboye nta mpamvu zo kujya hanze yayo. “Ngewe intego yanjye y’ibanze ni urubyiruko kandi mu bigo by’amashuri niho urwinshi urubona icyarimwe ukaruha ubutumwa.” Ayo niyo magambo yasojesheje ikiganiro duheruka kugirana.


text:
Imitima yacu yerekeza ku bantu bafite ibitekerezo byo gushyira iherezo ku buzima bwabo biyahuye. Niba ari wowe nonaha, byaba bishaka kuvuga amarangamutima menshi, urugero: kwiburira icyizere no gutakaza ibyiringiro. Ushobora gucyeka ko uri mu rwobo rurerure cyane gusumba izindi nzobo, ikindi nta cyizere ufite yuko ibintu bizagenda neza. Nta muntu n’umwe ukwitayeho cyangwa witaye kumenya aho uturuka. Ubuzima ntacyo bumaze…cyangwa si byo?
Nushaka akanya gato ko kureka Imana ikaba Imana koko mu buzima bwawe nonaha, Izakwereka ukuntu ishobora byose mu by’ukuri, ‘kuko ari nta jambo Imana ivuga ngo rihere’ (Luka 1:37). Hari ubwo inkovu z’ibikomere bya kera, zaba zarakugizeho ingaruka zituma wumva umutima wawe ugutera kuyitera umugongo no kuyivaho. Ibi bidutera kumva twifitiye impuhwe, umujinya, ubusharire, ibitekerezo byo kwihorera, cyangwa ubwoba bw’uburwayi bwaduteje ibibazo muri bumwe mu busabane bukomeye bwacu.
Kuki utagomba kwiyahura? Nshuti, ntiwite ku bitagenda neza mu buzima bwawe, hari Imana y’urukundo igutegereje, kugira ngo uyireke ikuyobore mu rwobo urimo rwo gutakaza ibyiringiro no hanze yarwo mu mucyo utangaje. Ni Yo byiringiro byawe byizewe. Izina Ryayo ni Yesu.
Uwo Yesu, Umwana w’Imana utagira icyaha, yigize umuntu nkawe igihe wamwihakanaga ndetse ukamutesha n’agaciro ke. Umuhanuzi Yesaya yaramwanditseho muri Yesaya 53:2-6, amugaragaza nk’umuntu ‘wasuzugurwaga ndetse akangwa’ n’abantu bose. Ubuzima Bwe bwari bwuzuye intimba n’imibabaro. Nyamara ntabwo yikoreye intimba ze, ahubwo intimba zacu ni zo yishyizeho. Ibicumuro byacu byose ni byo yacumitiwe, yakomerekerejwe, ni nabyo yashenjaguriwe. Imibabaro Ye ni yo yatumye ubugingo bwacu bushobora gucungurwa kandi bukagirwa ikintu kimwe.
Nshuti, Yesu Kristo yababarijwe ibyo byose, kugira ngo ushobore kubabarirwa ibyaha byawe byose. Utitaye ku muzigo w’ibicumuro wikoreye, menya ko Azakubabarira ni wicisha bugufi ukakira Yesu Kristo nk’Umucunguzi wawe. ‘…Kandi unyambaze ku munsi w’amakuba n’ibyago; Nzagukiza” (Zaburi 50:15). Nta kintu kibi kiruta ibindi wigeze gukora, Yesu adashobora kubabarira. Bamwe mu bakozi Be yatoranije kurusha abandi, bakoze ibyaha ndengakamere, nk’umwicanyi (Mose), umwicanyi n’umusambanyi (Umwami Dawidi), guhohotera Abakristo ku mubiri no mu bwonko (Intumwa Pawulo). Nyamara barababariwe ndetse bahabwa n’ubugingo bushya bwuzuye mu Mwami. ‘Ni cyo gituma, umuntu wese iyo ari muri Kristo aba abaye icyaremwe gishya, ibya kera biba bishize, hakaza ibishya!’ (2 Abakorinto 5:17).
Kuki utagomba kwiyahura? Nshuti, Imana yiteguye gusana ‘ibyononekaye’, cyane cyane, ubuzima ufite ubu, ubuzima ushaka gushyiraho iherezo wiyahuye. Muri Yesaya 61:1-3, umuhanuzi yanditse ibi: ‘Kuko Uwiteka yansize amavuta ngo mbwirize abagwaneza ubutumwa bwiza. Yantumye kuvura abafite imvune mu mutima no kumenyesha imbohe ko zibohowe no kuzivana mu mwijima, kumenyesha abantu umwaka w’imbabazi z’Uwiteka’guhoza abarira bose, no guhoza abafite intimba bose ‘kubaha ikamba ry’ubwiza mu cyimbo cy’ivu, amavuta yo kunezerwa mu cyimbo cy’ubwirabure, n’umwambaro w’ibyishimo mu cyimbo cy’umutima wihebye’.
Ngwino usange Yesu, kandi umureke agusubize umunezero n’agaciro byawe, kubera ko wizera ko Agiye gutangira igikorwa gishya mu buzima bwawe. Yagusezeranije kugusubiza umunezero wawe, wari waratakaje no ku guha umutima mushya wo kugukomeza. Umutima wawe washenjaguritse arawukeneye cyane: ‘Ibitambo Imana ishima ni imitima imenetse; imitima imenetse ishenjaguritse, Mana, ntuzayisuzugura’ (Zaburi 51:12, 15-17).
Mbese wemera ko Uwiteka akubera Umucunguzi n’Umushumba? Azayobora ibitekerezo n’intambwe zawe’ kera umunsi umwe’biciye mu Ijambo Ryayo, Bibiliya,Imana yaravuze iti: ‘Nzakwigisha nkwereke inzira unyura; Nzakugira inama, kandi ijisho ryanjye rizaguhoraho’ (Zaburi 32:8). ‘Mu bihe byawe hazabaho gukomera n’agakiza gasaze n’ubwenge no kujijuka; kubaha Uwiteka ni rwo rufunguzo rw’ubutunzi’ (Yesaya 33:6). Muri Kristo, uzakomeza kurwana intambara nyinshi, ariko icyo gihe uzaba ufite ibyiringiro. Ni ‘inshuti ikuba hafi ikurutira umuvandimwe’ (Imigani 18:24). Ubuntu bw’Umwami wacu Yesu bubane na mwe ku isaha yanyu yo gufata icyemezo.
Niba wifuza kwizera Yesu Kristo nk’Umucunguzi wawe, subiramo aya magambo mu mutima wawe ubwira Imana: ‘Mana, ndagukeneye mu buzima bwanjye. Ndakwinginze umbabarire ibyo nakoze byose. Nizeye Yesu Kristo kandi ndemera ko Ari Umucunguzi. Wanjye. Mbabarira unyeze, unkize, kandi unsubize umunezero mu buzima bwanjye. Urakoze k’ubw’urukundo umfitiye no k’ubw’urupfu rwa Yesu mu cyimbo cyanje’.
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo “None nemeye Kristo”
Imitima yacu yerekeza ku bantu bafite ibitekerezo byo gushyira iherezo ku buzima bwabo biyahuye. Niba ari wowe nonaha, byaba bishaka kuvuga amarangamutima menshi, urugero: kwiburira icyizere no gutakaza ibyiringiro. Ushobora gucyeka ko uri mu rwobo rurerure cyane gusumba izindi nzobo, ikindi nta cyizere ufite yuko ibintu bizagenda neza. Nta muntu n’umwe ukwitayeho cyangwa witaye kumenya aho uturuka. Ubuzima ntacyo bumaze…cyangwa si byo?


text:
Ni iki abana baba bakeneye ku babyeyi babo?
Hari igikorwa kirenze kure ubwenge bw’abantu ababyeyi bose bagiramo uruhare. Buri mubyeyi agira agace ko mu mubiri we atanga. Utwo duce twombi ni two dukurira mu nda y’umugore tukazavamo umuntu muzima kandi ushyitse. Ntibitangaje rero kubona ko iyo umwana avutse, hari abantu bavuga bati “kuvuka k’umwana ni igitangaza pe!”
Nk’uko byumvikana ariko, kubyara ubwabyo ni intangiriro gusa y’inshingano y’ababyeyi. Iyo umwana akivuka, ababyeyi be bamwitaho hafi muri byose; ariko uko agenda akura, ni na ko agenda akenera ibindi byinshi birenze kwitabwaho mu buryo bw’umubiri gusa. Aba akeneye gufashwa kugira ngo akure mu bitekerezo, mu birebana n’ibyiyumvo, mu birebana n’umuco no mu buryo bw’umwuka.
Kugira ngo rero umwana akure neza, aba akeneye cyane cyane ko ababyeyi bamugaragariza urukundo. Nubwo ababyeyi bagomba kujya babwira umwana ko bamukunda, baba bagomba no kubimugaragariza mu bikorwa. Koko rero, umwana aba akeneye guhabwa urugero rwiza n’ababyeyi be. Aba akeneye ubuyobozi mu by’umuco, bakamwereka amahame agomba gukurikiza mu mibereho ye. Kandi koko igiti kigororwa kikiri gito. Iyo umwana atitaweho hakiri kare, hashobora kuvuka ingorane zibabaje, kandi rero zijya zivuka.
Uretse muri Bibiliya, nta handi hantu ababyeyi bashobora gusanga amahame meza cyane kuruta ayandi yose. Uburere bushingiye kuri Bibiliya bufite agaciro katagereranywa. Iyo abana bahawe bene ubwo burere, batangira kubona ko inyigisho bahabwa zidaturuka ku bantu, ahubwo ko ziva ku Muremyi wabo, ni ukuvuga Umubyeyi wabo wo mu ijuru. Ibyo bituma bafatana uburemere budasanzwe inama bahabwa.
Bibiliya itera ababyeyi inkunga yo kwihatira gucengeza amahame akiranuka mu bwenge bw’abana babo. Icyakora, uko abana bagenda bakura, usanga akenshi ababyeyi bagira ingorane zo kuganira na bo ku bibazo bimwe na bimwe by’ingenzi cyane. Iki gitabo Reka Umwigisha Ukomeye akwigishe cyateguriwe gufasha ababyeyi kwirinda icyo kibazo. Iki gitabo kibaha wowe n’umwana wawe ibintu byo mu buryo bw’umwuka mushobora gusomera hamwe. Ikirenze byose ariko, kizafasha abana kurushaho gushyikirana n’umuntu ukibasomera.
Uzabona ko muri iki gitabo, hari aho umwana aba asabwa gutanga igisubizo. Iki gitabo gikubiyemo ibibazo byinshi byatoranyijwe neza. Ibyo bibazo biba bikurikiwe n’akanyerezo (—). Ako kanyerezo kaba kakwereka aho usabwa gutegereza, kugira ngo umwana agerageze gutanga igisubizo. Abana barishima iyo bahawe umwanya wo kugira icyo bavuga. Ibyo bitabayeho, umwana ntiyatinda kurambirwa.
Icy’ingenzi ariko, ni uko ibyo bibazo bigufasha kumenya ibyo umwana atekereza. Nk’uko byumvikana ariko, hari igihe umwana azajya atanga ibisubizo bitari byo. Icyakora muri iki gitabo, buri kibazo kigiye gikurikirwa n’ibitekerezo byagenewe gufasha umwana gutekereza neza.
Kimwe mu bintu by’ingenzi bigize iki gitabo ni amashusho asaga 230 agikubiyemo. Amenshi muri yo agiye aherekezwa n’akabazo umwana aba asabwa gusubiza, ashingiye ku bintu aba abona n’ibyo mumaze gusoma. Ku bw’ibyo rero, jya ufasha umwana gusuzuma ayo mashusho. Ni uburyo bwiza buzagufasha gutsindagiriza amasomo akubiye mu byo umwana yiga.
Igihe umwana azaba amaze kumenya gusoma, uzamutere inkunga yo kujya agusomera iki gitabo, ari na ko acyisomera na we ubwe. Uko azagenda agisoma incuro nyinshi, ni na ko inama nziza zigikubiyemo zizagenda zimucengera mu bwenge no mu mutima. Icyakora, niba wifuza ko urukundo rurangwa hagati yawe n’umwana wawe rurushaho gukomera kandi mukarushaho kubahana, kora uko ushoboye kose mujye musomera hamwe iki gitabo, kandi mugisome buri gihe.
Mu myaka ibarirwa muri za mirongo ihise, nta muntu washoboraga gutekereza ko hari igihe abana bazaba bahanganye n’ikibazo cy’ubusambanyi, ubupfumu n’ibindi bikorwa bigayitse abana babona muri iki gihe. Ku bw’ibyo, abana bakeneye uburinzi. Iki gitabo gifasha ababyeyi guha abana bene ubwo burinzi mu buryo bwiyubashye, ariko badaca ibintu ku ruhande. Icyakora, icyo abana baba bakeneye cyane kuruta ibindi ni uko ababyeyi babo babayobora ku Isoko y’ubwenge bwose, ari yo Data wo mu ijuru, Yehova Imana. Ibyo ni byo Yesu, we Mwigisha Ukomeye, yakoraga igihe cyose. Twizeye tudashidikanya ko iki gitabo kizagufasha wowe n’umuryango wawe guhindura imibereho yanyu, ku buryo izarushaho gushimisha Yehova, ku bw’inyungu zanyu z’iteka ryose.


text:
Inyigisho yo ku wa gatandatu w’icyumweru cya kane cy’igisibo
Ku ya 05 Mata 2014
Bavandimwe, dukomeze gusangira Ijambo ry’Imana ritwinjiza mu rupfu n’izuka rya Yezu Kristu.
Ivanjili y’uyu munsi inyibukije urubanza nagiyemo rw’umuvandimwe wari ufunze. Uwo muvandimwe, yari yazanye umutangabuhamya wo kumurenganura afite n’ibimenyetso bibihamya. Abacamanza bima ijambo uwo mutangabuhamya bati “Ubuhamya bwe ntacyo bwatwungura”, kandi batigeze babwumva. Baduha itariki urubanza ruzasomerwaho. Umuvandimwe bamukatira imyaka itari mike y’igifungo.
Ivanjiri ya Yohani hari ubwo igereranya ukuza kwa Yezu kuri yi si n’urubanza. Yahani akoresha amagambo urubanza, abahamya, umuvugizi (avoka), ukuri, ikinyoma n’andi. Icyakora Yezu ntiyaje gucira isi urubanza ahubwo yaje gukiza abantu. Ivanjili y’uyu munsi nayo imeze nk’urubanza.
Iyi vanjili irakomeza kutubwira uko Yazu yagiye mu munsi mukuru w’ingando akigisha (Yh 7,1-53). Ni ku munsi wa nyuma w’ibyo birori. Yezu arigisha ku buryo busobanutse ubutumwa bwe. Arashishikariza abantu kumusanga kugira ngo abahe amazi atanga ubugingo. Mu gihugu cya Yezu amazi ni kimenyetso cy’ubugingo. Icyakora gusanga Yezu bijyana no kumwemera. Kuva igihe Yezu yemereye kuducungura, amazi ntakivubuka mu rutare nk’uko byagenze mu gihe cya Musa (Iyim 17,1-7). Ntava mu Ngoro y’Uhoraho nk’uko umuhanuzi Ezekiyeli yabyeretswe (Ezk 47,1-12), ahubwo ava mu rubavu rwa Yezu (Yh 19, 34), agasenderezwa ku bamwemera n’ukuza kwa Roho Mutagatifu (Yh 14,16-17).
Amagambo ya Yezu arakurura impaka muri rubanda. Baracikamo ibice. Hari bamwemera, babona ko ari wa Muhanuzi ugomba kuza, cyangwa se Umukiza. Abandi baranga kumwemera kubera ko akomoka mu Galileya. Ese twebwe duhagaze he ? Turi mu kihe gice? Twongere twumve uko Ivanjili y’uyu munsi ibitubwira.
-
Abo Ivanjili itubwira
-
Yezu
Arigisha mu ngoro. Amaze gusezeranya abamwemera ko bazahabwa Roho Mutagatifu.
-
Benshi muri rubanda
Bumvise amagambo ya Yezu. Barimo ibyiciro bibiri. Bamwe baramwemera bati “Ni wa Muhanuzi wagombaga kuza”. Abandi bati “Ni Kristu”, ni ukuvuga Umukiza. Icyiciro cya kabiri kigizwe n’abatamwemera. Atari uko amagambo avuga batayumvise. Atari uko ibimenyetso atanga n’ibitangaza akora byerekana neza ko ari we Mukiza abahanuzi bahanuye batabibonye. Inzitizi bafite ngo ni uko Yezu ari umunyagalileya. Basomye Bibiliya basanga Kristu ari uwo mu nkomoko ya Dawudi, ko azaturuka ku musozi wa Betelehemu aho Dawudi yavukiye. Ntibazi ko Yezu yavukiye i Betelehemu. Baratekereza ko yavukiye i Nazareti, akaharererwa kuva mu bwana bwe. Iyo nzitizi ni nk’urukuta rubabuza gutera intambwe ngo bemere Yezu. Aho kugira ngo bakire Yezu uri kumwe nabo barashingira ku biri mu mitwe yabo, bakabitsimbararaho nta gushishoza.
-
Abagaragu
Abatware b’abaherezabitambo n’abafarizayi babohereje gufata Yezu. Ntibamuzanye. Ese yabarushuje imbaraga? Ese yirutse arabacika? Oya. Basanze yigisha. Ijambo rye ryabanyuze kandi rifite ububasha bukomeye. “Nta muntu wigeze avuga nk’uyu muntu”. Bafashe umwanya bamutega amatwi. Banyuzwe n’inyigisho ze. Wenda ntibasomye Bibiliya ngo bibaze niba yaravukiye aha cyangwa se hariya. Bamubonye n’amaso yabo, baramwiyumvira n’amatwi yabo, basanga atari umuntu usanzwe, baramwemera. Barenze ibyo ababohereje bari bamubabwiyeho, bifatira umwanzuro. Bagize ubutwari bwo kurenga amategeko y’abakuru banga kurenganya umuntu babonye ko ibyo bamurega ntashingiro bifite.
-
Abatware b’Abaherezabitambo n’Abafarizayi
Ntibigeze bajya kureba Yezu. Ntibigeze bumva inyigisho ze. Umwanzuro bawufashe batamwumvishe. Bohereje abagaragu gufata Yezu. Baratangazwa n’uburyo batamuzanye. Nako birabarakaza. Utemera ibyo abavuga ashyirwa mu kiciro cya rubanda rw’injiji, zitazi amategeko, mbese zitazi Imana. Abemera Yezu ni uko bashutswe. Abafarizayi baragendera ku marangamutima. Barabwira abagaragu bati “Hari n’umwe mu bategesti cyangwa se ma Bafarizayi wamwemeye? Si rubanda ruriya rutazi amategeko? Ni ibivume”. Nabo ariko ni ubwo bazi amategeko hari aho bayirengagiza. Amategeko yabo ateganya kumva umuntu mbere yo kumucira urubanza. Kuri Yezu barabyirengagiza. Nta gihamya, baremeza ko yavukiye mu Galileya, bagakurizaho kwemeza ko atari Umuhanuzi.
-
Nikodemu
Ni umufarizayi. Aho atandukaniye na bagenzi be ni uko yigeze gusanga Yezu mbere. Yaramwumvise. Arashaka ko na bagenzi be bamwumva mbere yo kumucira urubanza. Ni nako amategeko bagenderaho abiteganya. “Harya amategeko yacu apfa gucira umuntu urubanza, batabanje kumwumva ngo bamenye icyo yakoze?” Amagambo ya Nikodemu arabatangaza bibaze niba nawe ari umunyagalileya. Baramushishikariza guhumuka. Ku muntu wese uzi Ibyanditswe bitagatifu, kuba Yezu akomoka mu Galileya birahagije, nta kindi umuntu yashakisha. Mbese ubwabyo bikemura impaka zo kumenya niba Yezu ari Umukiza cyangwa atari we.
-
Inyigisho twasigarana
-
Yezu ni nde?
Muri iki gisibo duharanire kumenya Yezu by’ukuri. Dushake akanya ko gutega amatwi Ijambo rye nka bariya bagaragu cyangwa se Nikodemu. Ntiduhumwe ubwenge n’imitekerereze yacu cyangwa se amaranagamutima twifitemo.
-
Kuba umukristu bisaba ubutwari
Dusabe ingabire y’ubutwari nk’ubwa bariya bagaragu banze kugendera ku byo batumwe, bakurikiza umutima nama wabo umurikiwe n’amagambo ya Yezu.”Nta muntu wigeze avuga nk’uyu muntu”. Mbese ni nka Petero na Yohani bavugaga bati tugombakumvira Imana kuruta uko twumvira abantu (Intu 4, 19-20)
-
Kuba umukristu bijyana n’ubushishozi
Kuri iyi ngingo Nikodemu atubere urugero. Yagiye kwirebera Yezu baraganira. Arashaka ko na bagenzi be bamwumva mbere yo kumucira urubanza. Ashishikajwe n’ubutabera buciye mu mucyo. Arashaka ko bakurikiza amategeko abafasha kumeya ukuri, aho kugendera ku marangamutima, no ku rwikekwe.
Ijambo ry’Imana rikomeze ritumurikire mu rugendo rugana Pasika.
Padiri Alexandre UWIZEYE


text:
Ubujyanama (General counselling)
0
0
Ubujyanama (Counselling) ni iki?
Counselling iri mu byiciro by’ubuvuzi bukoresha “Uburyo bw’ibiganiro” ndetse ifasha abantu kuvuga ibibazo byabo n’ amarangamutima bagira ariko bigakorerwa ahantu hatekanye, ibyavuzwe byose bikagirwa ibanga. Umujyanama agutera intege zo kuvuga ibikubangamiye mu rwego rwo kugira ngo ushobore kumenya umuzi w’ikibazo ufite no kumenya icyo ubitekerezaho.
What can be counselling help with?
Ibibazo bisanzwe bishobora gukemurwa mubujyanama harimo ibi bikurikira:
Ububata
Ubujyanama (Counselling) bufasha mu buvuzi bw’ububata (Ku bintu cyangwa ibikorwa), bigafasha kumenya isoko nyamukuru ndetse no kugira imitekerereze mishya ku cyateye ubwo ububata.
Kubura uwo wakundaga
Ni ikintu ikomeretsa kubura uwo wakundaga kandi biazana amaranamutima mensi arimo kwishinja n’umujinya. Birafasha cyane iyo umuntu yegereye umujyanama (counsellor) akamubwira neza ikimubangamiye.
Guhozwa ku nkeke
Ihohoterwa (mu magambo, mu bitekerezo cyangwa ku mubiri) riri mu bintu bigira ingaruka ku buzima bw’ uwabikorewe.
Uburwayi
Ubujyanama(Counselling) bufasha abantu batandukanye bafite indwara, mu guhabwa ubufasha bw’amarangamutima no kumenya uburyo bakoresha bahangana n’ingaruka zabwo
Ubuzima bwo mu mutwe
Mu bujyanama(Counselling) hibandwa mu kurebera hamwe uko umuntu yiyumva bituruka ku bibazo bitandukanye by’ubuzima bwo mu mutwe ndetse bikajyana n’ubufasha ku bituma umuntu aremererwa.
Umubano n’abandi
Counselling ifasha mu gukemura ibibazo bishingiye ku mibanire idahwitse umuntu ashobora kugirana n’ababyeyi, inshuti uwo mubana cyangwa abo mukorana.
Ihungabana
Mu gihe cy’ubujyanama, abantu bafite ihungabana (iriturutse ku mpanuka cyangwa ihohoterwa) baterwa imbaraga zo kuvuga uko biyumva no kurebera hamwe uko bakwakira ibyababayeho.
Ibindi
Ubujyanama butanga inzira nziza zatuma umuntu atsinda umujagararo, ubwoba no kwiha agaciro katamukwiye. Ibi bijyana no kubohoka mu bijyanye n’uko umutu yitekerezaho cyangwa uko yiyumva.
Bimwe mu bibazo umujyanama ashobora kubaza harimo:
Kumenya ibyo wakwitega mu biganiro by’ubujyanama bifasha kwitegura no kugabanya ubwoba mbere y’uko utangirana urugendo n’impuguke izagufasha.
Kubera iki ushaka ubujyanama?
Akenshi uzabazwa icyakuzanye gushaka ubufasha aha. Ni amahirwe meza yo gusobanura neza impamvu n’icyo wizera ko uzabonera mu bujyanama uzahabwa.
Ikibazo cyawe giteye gute? Geregeza uvuge amateka yawe?
Kuvuga uko ikibazo cyawe giteye, harimo imbogamizi uhura nazo umunsi ku munsi n’amateka wanyuzemo mu buzima bwo mu rugo cyangwa ku kazi bifasha umujyanama (Counsellor) wawe kumva neza impamvu ibyo byose byabaye.
Ni ibihe bimenyetso ugaragaza?
Ni iby’ ingirakamaro kubwira neza umujyanama wawe ku bimenyetso ufite (Yaba ibyo ku mubiri cyangwa ibyo mu mutwe).
Umujyanama wawe agomba kugira umurongo ntarengwa akoreraho:
Amatariki n’igihe ibiganiro by’ubujyanama bizabera
Kubika ibanga ry’uwaje amugana
Gusobanura bya kinyamwuga ku mubano agirana n’uwaje amugana
4. Uburyo n’igihe umujyanama yakwitabazwa hanze y’ibiganiro
Niba hari impamvu ituma wumva utisanzuye mu buryo uvuga ibibazo byawe n’umujyanama, biremewe kuba wasaba guhindurirwa undi ugufasha muri urwo rugendo.


text: Ku wa mbere w’isabato, Mariya Madalena azindukira ku mva butaratandukana; asanga ibuye ryavuye ku mva. Nuko yirukanka asanga Simoni Petero, n’undi mwigishwa, wa wundi Yezu yakundaga, arababwira ati «Nyagasani bamukuye mu mva, none ntituzi aho bamushyize.» Petero arabaduka na wa mwigishwa, bajya ku mva. Bombi bagenda birukanka, ariko wa mwigishwa arusha Petero amaguru, amutanga kugera ku mva. Nuko arunama abona imyenda irambitse, ariko ntiyinjira mu mva. Simoni Petero wari umukurikiye, aba arahageze, yinjira mu mva, abona imyenda irambitse, n’igitambaro bari bapfukishije umutwe we kitarambitse hamwe n’imyenda, ahubwo kizingiye ukwacyo ahandi hantu. Nuko wa mwigishwa wari wageze mbere ku mva, na we arinjira, aritegereza maze aremera. Kugeza ubwo bari batarasobanukirwa n’Ibyanditswe bivuga ko yagombaga kuzuka ava mu bapfuye.


text:
Video
Baza Shangazi
Saturday, February 2, 2008
ROSATA: URUKUNDO N'UBWIZA
Reba andi mafoto y'ibituba no guswera bishyushye hano
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha Rosata ni umukobwa witonda w'umukirisito wiyemeje gukurikiza ibyanditswe byose akaba n'umuririmbyi mu itorero nsengeramo. Nta mavuta ya special ajya yisiga. Ni inkumi yirabura itajya ishishikazwa no kwirimbisha cyane ngo ni umwirato imbere y'Imana ngo Imana ireba umutima.
Ariko abantu ntibareba umutima. Akenshi umutima w'umuhungu ugushwa n'ubwiza bw'inyuma mbere y'uko atangira kwita ku bupfura bwo mu mutima. Uwo mukobwa nta mukobwa umwitayeho. Abakobwa b'urungano rwe barasabwa umusubirizo ariko agiye kugwa kuziko. Basigaye barambagiza murumuna we uzi kwiyitaho, usuka imisatsi, cyangwa akayinyereza amavuta akamujejeta hose, iminwa akayitukuza kandi akisiga amavuta atuma uruhu rwe rucya. Maze iminsi mbona Rosata afite agahinda kandi nta kizere asigaranye muri we.
ROSATA YISUBIYEHO
Hashize nk'amezi abiri njyiye mu mujye, nyura kwa ba Rosata kuko se dukorana ubucuruzi. Nari nyuzeyo n'umugore wanjye. Rosata yarahindutse. Nabonye ko yiyogoshe ingoye, mu mwanya wazo asigamo agakaramu kabugenewe, yaguze lips asiga ku minwa, nubwo itatukuraga yarabengeranaga, yari yaradefrije imisatsi kandi yarisize utuvuta special bita Fair and Lovely dutuma umubiri ucya kandi ugashimisha: yarabaye inkumi iteye igikundiro, ibisigo nsingira abo nkunda numvise bimukwiriye. Sinzi uwamwibiye ibanga ariko nabonye afite ikizere muri we kuko nabonaga amaso ye arabagiranamo ibinezaneza, wasanga hari uwamubajije ni ba byashoboka. Iyi ni inkuru y'abakobwa.
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha Rosata ni umukobwa witonda w'umukirisito wiyemeje gukurikiza ibyanditswe byose akaba n'umuririmbyi mu itorero nsengeramo. Nta mavuta ya special ajya yisiga. Ni inkumi yirabura itajya ishishikazwa no kwirimbisha cyane ngo ni umwirato imbere y'Imana ngo Imana ireba umutima.
Ariko abantu ntibareba umutima. Akenshi umutima w'umuhungu ugushwa n'ubwiza bw'inyuma mbere y'uko atangira kwita ku bupfura bwo mu mutima. Uwo mukobwa nta mukobwa umwitayeho. Abakobwa b'urungano rwe barasabwa umusubirizo ariko agiye kugwa kuziko. Basigaye barambagiza murumuna we uzi kwiyitaho, usuka imisatsi, cyangwa akayinyereza amavuta akamujejeta hose, iminwa akayitukuza kandi akisiga amavuta atuma uruhu rwe rucya. Maze iminsi mbona Rosata afite agahinda kandi nta kizere asigaranye muri we.
ROSATA YISUBIYEHO
Hashize nk'amezi abiri njyiye mu mujye, nyura kwa ba Rosata kuko se dukorana ubucuruzi. Nari nyuzeyo n'umugore wanjye. Rosata yarahindutse. Nabonye ko yiyogoshe ingoye, mu mwanya wazo asigamo agakaramu kabugenewe, yaguze lips asiga ku minwa, nubwo itatukuraga yarabengeranaga, yari yaradefrije imisatsi kandi yarisize utuvuta special bita Fair and Lovely dutuma umubiri ucya kandi ugashimisha: yarabaye inkumi iteye igikundiro, ibisigo nsingira abo nkunda numvise bimukwiriye. Sinzi uwamwibiye ibanga ariko nabonye afite ikizere muri we kuko nabonaga amaso ye arabagiranamo ibinezaneza, wasanga hari uwamubajije ni ba byashoboka. Iyi ni inkuru y'abakobwa.
Etiquetas: amavuta, amoko y'urukundo, rosata, ubwiza, umutima
Subscribe to: Post Comments (Atom)


text:
Arakekwaho kujya kwiba ahanuka ku gipangu ajya muri koma
Raporo ya Polisi ikorera mu Murenge wa Cyuve mu Karere ka Musanze iragaragaza ko abajura bateye umuturage, mu gihe yabumvaga agasohoka, bamwikanze bariruka ubwo basimbukaga igipangu umwe yitura hasi akomereka ku mutwe ku buryo atabashaga kuvuga.
Byabaye mu ijoro rishyira tariki 15 Kanama 2021, mu ma saa cyenda aho abo bakekwaho ubujura bari bateye urugo rw’uwitwa Hakizimana Jean Pierre wo mu Murenge wa Cyuve, aho bishe idirishya bamaze kumutwara imyenda, mu kubumva arasohoka bamwikanze bariruka.
Ngo ubwo buriraga igipangu bashaka gusohoka, umwe izina rye ritaramenyekana yahanutse ku gipangu cya nyiri urugo, abanza umutwe hasi arakomereka ku buryo atabashaga kuvuga, akaba yahise ajyanwa mu bitaro.
Muri iryo joro kandi, DASSO ikorera mu Murenge wa Gashaki mu Karere ka Musanze yashyikirije Polisi umugabo witwa Mundeli Felicien ukekwaho kwiba intama eshatu z’umuturage witwa Dukuzumuremyi.
Ni intama akekwaho kwiba tariki 13 Kanama 2021, akaba yafashwe mu ijoro rishyira itariki ya 15 Kanama 2021 ubwo yari agiye kuzigurisha, nyuma yo gufatwa na we akaba yiyemerera ko yazibye ku wa Gatanu tariki 13 Kanama 2021, ubwo yicaga urugi rw’inzu zabagamo, yamara kuziba akajya kuzihisha mu rwego rwo kugira ngo icyaha cyibagirane.
Uwo mugabo ubu afungiye kuri Polisi Sitasiyo ya Remera mu Karere ka Musanze, mu gihe hategerejwe ko agezwa mu Rwego rw’Igihugu rw’Ubugenzacyaha (RIB).


text:
Inyigisho yo ku wa gatanu w’icyumweru cya 20 B gisanzwe: 21 Kanama 2015
Amasomo: Rt1,1.3-6.14b-16.22; Z 145,5-6ab.6c-7.8-9a.9bc-10; Mt 22,34-40
Gusoma Ibyanditswe Bitagatifu no kubisesengura ngo turusheho kubyumva, ni akamenyero dusangana abakristu benshi. Tukabisoma ngo dushakemo icyo Imana itubwira. Kubera ko Ibyanditswe ari ibaruwa y’urukundo Imana yandikiye abantu b’ibihe byose buri wese asangamo ibitunga ubuzima bwe bwa roho, bumuha kubaho no kubana n’abandi mu mahoro.
Abasaduseyi kimwe n’Abafarizayi ni amwe mu matsinda yo mu gihe cya Yezu yihatiraga gufasha umuryango wa Israheli, kunoza umubano wawo n’Imana. N’ubwo kubigaragara bari bafite ubutumwa bumwe bari bahanganye. Guhangana hagati y’abavuga ko bakorera Imana si ibya none gusa.
Kumva ko uruhande rundi Yezu yaruzibije akanwa byashimishaga abo bahanganye. Bigasa nk’aho inyigisho zabo zihawe agaciro. Uyu mufarizayi uje kubaza Yezu ntabwo afite inyota yo kumenya. Arashaka kumutega umutego nk’uko Ivanjili ibivuga. Abafarizayi kimwe n’andi matsinda ntibashimishwaga no kubona abantu benshi cyane bishimira inyigisho za Yezu kurusha izabo, ni nayo mpamvu basimburanaga mu kumubaza ibibazo birimo imitego ngo berekane ko ntacyo azi. Ari na yo mpamvu abajije ikibazo umunyayisraheli wese w’imyaka mirongo itatu, yagombye kumenya. Mirongo itatu yari imyaka yo kuba yafata ijambo mu ruhame. Kuva ku myaka cumi n’ibiri yabaga yaritoje gusoma no gusesengura Amategeko. Uretse n’ibyo kandi ni amagambo basubiragamo buri munsi mu isengesho ryabo batangiraga bagira bati “Tega amatwi Israheli”, nk’uko tubisanga mu gitabo cy’Ivugururamategeko ( 6, 4-5).
Mu gisubizo Yezu amuhaye aratwereka ko uwo ariwe wese wakwibwira ko akunda Imana yirengagije gukunda umuvandimwe yaba yibeshya, nk’aba Bafarizayi biyita abahanga mu by’Imana nyamara bangana n’andi matsinda.
-
Ni ngombwa gukunda Imana
Iri tegeko rya mbere ni ndasimburwa. Ntidushobora gukunda, tudakunda Imana. Hari ibyateye by’abantu bemeza ko kunoza umubano n’Imana mu masengesho n’indi migenzo atari ngombwa. Bakemeza ko bazakora ibikorwa by’urukundo bakagirira neza abandi.
Bakanenga abihatira ibyo gusenga ariko ntibagaragaze urukundo mu mibereho yabo. Ni byo ntawashyigikira amasengesho atera imbuto, ariko nta rukundo rubaho rudaturutse ku Mana. Ibyo ari byo byose kwihatira guhura n’Imana bitanga icyizere ko bigeraho bikabyara imbuto.Biba bifite intangiriro nziza.
Kwibwira ko wakorera abandi ibikorwa by’urukundo utavoma urwo rukundo ku Mana bisa nko guha amatungo ubwatsi. Gukunda Imana biduha kumenya ko tuva ku Mana kandi ko tuzayisubiraho kuko ariyo yaturemye. Ibi biha icyerekezo imibereho yacu. Bitabaye ibyo twaba “iyiragira ikicyura”, ikona aho ishaka, ikarara aho ishaka. Utazi inkomoko ye ntamenye iyo yerekeza ibije byose biramujyana. Ntiyumve impamvu ariho.Utumva impamvu ariho ntiyakumva impamvu abavandimwe bariho, ntabasha kubatandukanya n’ibindi binyabuzima.
-
Mugenzi wacu aduha kumva no kubona abo turibo
Twaba tubeshya igihe twakwibwira ko dukunda Imana niba twangana n’abavandimwe bacu. Hari ubwo dushobora gukaza amashengesho n’indi myitozo y’ubuzima bwa roho ariko gukunda abavandimwe bikatugora aha Yezu aratwibutsa ko urwo rukundo ruba rutuzuye.
Umuvandimwe atuma tugira ubumenyi buhagije kubo turi ibo, tukagira n’icyerekezo cy’ubuzima bwacu. Ngereranije n’abakinnyi b’umupira w’amaguru, abandi bakinnyi baha buri wese mu bakinnyi kumenya aho ahagarara mu kibuga kandi bagatuma akina akishimira igikorwa arimo. Gushaka kubaho wenyine bisa nko kujya mu kibuga uri umwe. Burya n’abo twibwira ko ari abanzi bacu bafite uruhare rukomeye mu gutuma tuba abo turibo. Biba byiza rero iyo tugiriye urukundo abo badukikije bose batuma twimenya kandi tukikunda. Umuntu waba wenyine ntashobora kwimenya ntashobora no kwikunda.
Nta bagabo bahari kuba umugore ntacyo byaba bimaze, nta bagore bahari kuba umugabo nta gisobanuro byagira. Ntitwagira abana nta babyeyi, nta bana ububyeyi butakaza igisobanuro.Gutura mu majyepfo ntacyo byaba bisobanuye hatariho abatuye mu majyaruguru.Ingero ni nyinshi.Uko tumeze kose abavandimwe bagira uruhare mu kubiha icyerecyezo. Muri byose hari impamvu ikomeye yo gukunda umuvandimwe wacu atuma dufata umwanya mu biremwa by’Imana, atuma kubaho kwacu bigira igisobanuro.
Kubaho biryoshywa n’urwo runyuranyurane rw’abavandimwe baremye mu ishusho y’Imana duhura na bo mu mibereho yacu.
Padiri Charles HAKORIMANA


text:
Impeta ya Dixon Impeta kuminara ya distillation
Ibisobanuro birambuye
Ibiranga ibicuruzwa
Ibiranga
θ impeta ikoreshwa cyane cyane muri laboratoire nubunini buke, uburyo bwiza bwo gutandukanya ibicuruzwa.Kugabanuka k'umuvuduko w'impeta bifitanye isano n'umuvuduko wa gaze, ingano ya spray y'amazi, hamwe n'uburemere bwibintu, impagarara zubuso, ububobere hamwe nibiranga ibintu byuzuza na pre-kuzuza amazi.Θ impeta ya hystereze yuzuza ibintu bisa nkibintu bisa byuzuza ibintu binini, θ impeta yubuso bwuzuye neza kuruta impeta ya ceramic isanzwe, igipimo cyo gukora firime, bityo bikarushaho gukora neza.aping gupakira impeta hamwe na plaque ya theoretical umubare wubwiyongere bwumuvuduko wa gaze wiyongereye, hamwe nubuso bwuzuye bwuzuye kandi bigabanya umuvuduko wo kugabanuka
Itariki ya tekiniki
Ibisobanuro bishingiye ku bikoresho 304:


text:
Kagarura Jean Damascene w’imyaka 40 y’amavuko utuye mu Kagari ka Nyabugogo ,Umurenge wa Kigali , Akarere ka Nyarugenge, avuga ko yahisemo kujya kwibera mu giti nyuma yo gusharirirwa n’ubuzima akirukanwa n’umuvandimwe we mu nzu kuko badahuje ababyeyi bombi.
Avuga ko yagiye kwibera mu ishyamba riri mu Mudugugudu wa Kiruhura muri uyu Murenge aho yabanje gushingamo akazu ka burende ubuyobozi bukaza bukagasenya nyuma afata umwanzuro wo kwiyubakira inzu mu migano mu bushorishori bw’igiti. Aho kwinjira muri iyi nzu no kuyivamo yifashisha ikamba akagera mu buryamo bwe avuga ko amazemo igihe cy’amezi abiri.
Kagarura avuga ko yabanje kugerageza gukodesha ariko ubushobozi burabura ahitamo kutabera umutwaro abaturage dore ko ngo naho yakodeshaga yabagiyemo ubukode bw’amezi abiri atishyuye.Yifuza ko ubuyobozi bwamushakira inzu yo kubamo.
Kagarura avuga ko abakeka ko yaba afite uburwayi bwo mu mutwe baba bibeshya kuko we azi ibyo akora cyane ko yanze kugira uwo abangamira agahitamo kwibera mu ishyamba rya Leta.
Abaturage baheraho bavuga ko Leta yagira icyo ikora kuko aha hantu haba hashobora gushyira ubuzima bwe mu byago nko gukubitwa n’inkuba. Bavuga ko biteye isoni kuba umunyarwanda byiyongereyeho mu Mujyi wa Kigali aba mu giti nk’inyoni bakibaza n’uburyo ibintu nk’ibi bibaho kandi iri shyamba riri mu mudugudu ufite ubuyobozi.
Umuyobozi w’Umurenge wa Kigali ushinzwe kwakira ibibazo by’Abaturage, Ndekezi Francois Xavier, ahakana ko uyu muturage ataba muri iki giti nk’inyoni ahubwo ko ariho akorera ubworozi bwe bw’inzuki kandi ko atigeze yegera ubuyobozi ngo abugezeho ikibazo afite nk’uko byatangajwe na BTN TV dukesha iyi nkuru.
Uyu muyobozi avuga ko abarimo SEDO ariko bamubwiye kandi ko agiye kujyayo kureba, hakaba hibazwa ubeshya hagati y’impande zombi.
Amwe mu mafoto agaragaza inzu Kagarura abamo mu giti


text:
Myr F.RUKAMBA arashishikariza abakristu gatolika bose kwifatanya na Papa mu gikorwa cyo kwegurira umutima uzira inenge wa B.Mariya Kiliziya, abatuye isi, by’umwihariko Abarusiya n’Abanya-Ukraine. Kirabera i Roma kuri uyu wa 25/03 saa kumi n’imwe, ni ukuvuga saa kumi n’ebyiri mu Rwanda.
IGIKORWA CYO KWIYEGURIRA UMUTIMA UTAGIRA INENGE WA BIKIRA MARIYA
Mubyeyi Mariya, Nyina w’Imana n’umubyeyi wacu, muri iki gihe cy’amakuba turakwisunze. Uri Umubyeyi, uradukunda kandi uratuzi : nta na kimwe utazi mu byo dukeneye. Mubyeyi w’ impuhwe, ni kenshi twabonye ubwuzu bwawe butangaje, ukatuba hafi tukagira amahoro, kubera ko buri gihe utuyobora kuri Yezu, Umwami w’amahoro.
Ariko twataye inzira y’amahoro. Twibagiwe isomo twasigiwe n’amakuba yo mu kinyejana gishize, ubwicanyi bwahitanye miliyoni z’abantu mu ntambara z’isi yose. Twarenze ku masezerano twiyemeje nk’Umuryango w’ibihugu, turi gutatira inzozi z’amahoro y’abatuye isi, n’amizero y’ababyiruka. Turwaye umururumba, tubaswe no gushaka inyungu z’irondagihugu, twugarijwe n’ubwigunge bwo kuba nyamwigendaho no kwirebaho. Twahisemo kwirengagiza Imana, kubana n’ibinyoma byacu, guha imbaraga ubushotoranyi, kwica ubuzima no kwirundaho ibitwaro, twibagirwa ko turi abarinzi ba mugenzi wacu ndetse n’isi muri rusange. Isi twayihinduye ubutayu tuyogoza ubusitani bwayo, kubera ibyaha byacu twakomerekeje umutima w’Imana umubyeyi wacu wifuza kutubona turi abavandimwe. Twabaye ba nyamwigendaho ; nta wundi twitaho uretse twebwe twenyine. N’isoni nyinshi dutinyutse gutakamba tugira, duti « Tubabarire, Nyagasani ! »
Mu gushengurwa n’icyaha, mu munaniro no mu ntege nke zacu, mu iyobera ry’ububi bw’ikibi n’intambara, wowe, Mubyeyi utunganye uratwibutsa ko Imana itajya idutererana, ko ikomeje kuturebana urukundo, ishishikajwe no kutubabarira no kuturokora. Ni Yo yakuduhaye kandi wahaye Umutima wawe utagira inenge kuba ubuhungiro bwa Kiliziya n’abantu. Ku bw’Ubuntu bw’ Imana, uri kumwe natwe, kandi ukaducira inzira n’ubwuzu, ndetse no mu nzitane z’urusobe rw’amateka.
Tuje imbere yawe tukwinginga, dukomanga ku rugi rw’umutima wawe, twebwe abana bawe ukunda kandi ushishikariza ubutaretsa guhinduka no kwicuza. Muri ibi bihe by’umwijima, ngwino udufashe, ngwino uduhumurize. Ongera ubwire buri wese muri twe, uti “Humura ndi hano, mwana wanjye”. Ni wowe uzi uko uhambura ibituboshye ku mutima n’ibiboshye ibihe turimo. Turakwiringiye. Twizeye neza ko utasubiza inyuma ugusaba kwacu kandi twiringiye ubufasha bwawe, cyane cyane muri iki gihe cy’ibigeragezo.
Kuko wabikoze i Kana ya Galileya, ubwo wihutishaga isaha yo kwigaragaza kwa Yezu, ukerekana ikimenyetso cye cya mbere mu isi. Ubwo ibirori byari bikonje, waramubwiye uti « Nta divayi bagifite » (Yh 2, 3). Ongera ubisubiremo ku Mana, Mubyeyi uhebuje, rwose uyu munsi divayi y’amizero yadushiranye, nta byishimo namba, ubuvandimwe bwarayoyotse. Nta bumuntu tukifitemo, nta mahoro dufite. Twabaye abanyarugomo ndengakamere no kurimbura bitagira urugero. Dukeneye byihutirwa ubufasha bwawe bwa kibyeyi.
None akira, Mubyeyi, icyifuzo cyacu.
Wowe, Nyenyeri iyobora abari mu nyanja, ntiwemere dutwarwa n’umuvumba w’intambara.
Wowe, bushyinguro bw’Isezerano Rishya, shishikariza imishinga n’inzira z’ubwiyunge.
Wowe, “Butaka bw’Ijuru”, Garura mu isi amahoro n’ubwumvikane bituruka ku Mana.
Kuraho urwango, ukureho kwihorera, utwigishe kubabarira.
Dukure mu ntambara, iyi si uyirinde iterabwoba ry’intwaro za kirimbuzi.
Mwamikazi wa Rozari, kangura muri twe inyota yo gukunda no gusenga.
Mwamikazi w’imiryango y’abantu, ereka abantu inzira y’ubuvandimwe.
Mwamikazi w’amahoro, ronkera abatuye isi amahoro.
Ngaho amarira yawe, Mubyeyi, nabobeze imitima yacu yabaye nk’urutare. Ayo warize kubera twe, niyuhire iki kibaya cyumishijwe n’urwango rwacu. Kandi, n’ubwo urusaku rw’intwaro rurimbanyije, isengesho ryawe rituvuburire amahoro, maze amaboko yawe ya kibyeyi ahumurize abugarijwe n’agahinda, bahunga amasasu na bombe bibari ku mutwe. Impuhwe zawe za kibyeyi zisanganire abahatiwe kuva mu ngo zabo no mu gihugu cyabo. Umutima wawe ushenguwe n’agahinda nutuvuburemo impuhwe zo kwakira no kwita ku nkomere n’abatereranywe.
Mubyeyi Mutagatifu w’Imana, igihe wari munsi y’Umusaraba, Yezu abonye umwigishwa iruhande rwawe, arakubwira ati « Dore umwana wawe » (Yh 19,26).Bityo, yagushinze buri wese muri twe. Naho ku mwigishwa na buri wese muri twe, aravuga, ati “Dore Nyoko” (reba Umur.27). Mubyeyi, turifuza bidasubirwaho kukwakira mu buzima bwacu no mu mateka yacu. Muri ibi bihe, ikiremwamuntu, kinaniwe kandi gisumbirijwe, kiri kumwe nawe munsi y’umusaraba ; gikeneye kandi kukwiringira, kwiyegurira Kristu binyuze kuri wowe. Abaturage ba Ikrene (Ukraine) n’ab’u Burusiya bakubahana urukundo, barakwiyambaza, mu gihe Umutima wawe ubahangayikiye kimwe n’abaturage bugarijwe n’intambara, inzara, akarengane n’ububabare.
Mubyeyi w’Imana n’uwacu, tuguhaye kandi tweguriye ku mugaragaro Umutima wawe Utagira inenge, Kiliziya n’abatuye isi bose, by’umwihariko Abarusiya n’abanya”Ukraine”. Akira iki gikorwa dukoranye ikizere n’urukundo ; Hagarika intambara, zanira isi amahoro. “Yego” yaturutse mu Mutima wawe yafunguriye umuryango n’amateka Umwami w’amahoro ; twizeye ko amahoro azagaruka ku bw’umutima wawe. Tukweguriye ejo hazaza h’umuryango wose w’abantu, ibikenewe n’ibyifuzo by’amahanga, amaganya n’amizero by’abatuye isi.
Binyuze kuri wowe, Impuhwe z’Imana nizikwire ku isi, maze agahenge k’amahoro gatangire gususurutsa iminsi yacu. Mubyeyi uvuga “yego”, uwo Umwuka Mutagatifu yamanukiyeho, garura muri twe ubugwaneza buturuka ku Mana. Cubya ubukakare bw’imitima yacu, wowe “soko nzima y’amizero”. Witaye ku bumuntu bwa Yezu, tugire abagabuzi b’ubusabane. Wanyuze mu nzira tunyuramo, tuyobore mu nzira zigana amahoro. Amen.


text:
Nkibicuruzwa bikoreshwa cyane mubikoresho byo kubaka urugo, umwenda wicyuma meshi wateye imbere cyane mumyaka yashize.Umuntu wese afite byinshi cyangwa bike gusobanukirwa ibyuma bya meshi.Uyu munsi nzamenyekanisha ibiranga nibyiza byicyuma cya mesh.
Mu bihe byinshi, imyenda ya meshi ikoreshwa nkibikoresho byo gushushanya.Ntabwo ari beza gusa mubigaragara, ariko biraramba cyane.Icyingenzi cyane, bafite intera nini yo gukoresha.Ibyuma bitandukanye birashobora gukoreshwa ahantu henshi nyuma yo gutunganywa gutandukanye.Ni imitako Amavuta ya zahabu mubikoresho byo kubaka.Ikintu kinini kiranga ni "guhinduka."Guhinduka kwayo ntigaragarira gusa mubigaragara, ahubwo no mubara.Birashobora kuvugwa ko mugihe cyose ushobora kubitekerezaho, bifite amabara yose.Iki ni igitangaza gikomeye.Ihaza ibyashushanyo byose bisabwa kugirango ibara, kandi abantu bagomba gushimishwa.
Noneho inyungu zayo zirihe?Ibyiza byayo bigaragarira cyane cyane ku isoko.Mu isoko ryubaka ibikoresho byo munzu, bifite ibyiza byuzuye.Biroroshye gushiraho, birashobora gukoreshwa mugushushanya ahantu hose, kandi bifite intera nini ya porogaramu.Mugihe kimwe, biroroshye cyane guhinduka, kandi ubunini bwayo burashobora kuba bunini cyangwa buto, bushobora kuzuza ibisabwa ahantu hatandukanye kubutaka bwibikoresho.Igihe kimwe, ni byiza kandi bifite umutekano kurwego runaka.Nubwo guhatanira isoko ryicyuma cya meshi birakaze, ndizera ko isoko yicyuma cya meshi izakomeza gutera imbere mugihe kizaza.
Gusaba
1.Ubwubatsi: ingazi, igisenge, inkuta, hasi, igicucu, gushushanya, kwinjiza amajwi
2.Ibikoresho: gushungura lisansi, abavuga, diffuzeri, abashinzwe umutekano, imashini irinda imishwarara
3.Ibikoresho byo mu nganda: convoyeur, ibyuma, gukwirakwiza ubushyuhe, abarinzi, diffuzeri, kurinda EMI / RFI
4.Ubucukuzi: ecran
5.Umutekano: ecran, inkuta, inzugi, igisenge, abarinzi
6.Gutunganya isukari: ecran ya centrifuge, ibyuma byungurura ibyondo, ibyuma bisubiza inyuma, amababi ya filteri, ecran yo kuvoma no kumanuka, plaque ya diffuzeri.
Igihe cyo kohereza: Ugushyingo-17-2021


text:
Uwamahoro Joselyne w’imyaka 34 yasanzwe mu muhanda wo mu Mudugudu Nyarucyamo III yapfuye, haracyekwa ko yaba yishwe n’abagizi ba nabi bataramenyekana.
Ibi byabaye kuwa 10 Nyakanga 2022,mu Mudugudu wa Nyarucyamo III, mu Kagali ka Gahogo, mu Murenge wa Nyamabuye mu Karere ka Muhanga.
Bamwe mu bageze ku murambo wa nyakwigendera bwa mbere, basobanurira umunyamakuru wa Radio/TV1 , bavuze ko ubusanzwe yicururuzaga ariko ko nta muntu bazi bari bafitanye ikibazo.
Umwe yagize ati “Abagizi ba nabi turacyeka ko ari bo baba bamwishe.Kuko yapfuye atarwaye, kandi tukaba tubona aho yaguye,kandi tuzi ko umuntu ari muzima.”
Undi nawe yakomeje agira ati “Uyu twari dusanzwe tumuzi ni mugenzi wacu.Yabanje gukora mu kabari, ubundi yari indangamirwa(ukora uburaya), ubundi mu buzima busanzwe byo nta kazi.”
Aba bakomeza batabariza nyakwigendera abana babiri asize kuko nta se bari bafite kuko yabyariye mu buraya.
Umwe yagize ati “Mbona habaho ubufasha bw’aba bana kuko n’ubundi uwamaze kugenda yagiye.”
Umunyamabanga Nshingwabikorwa w’Umurenge wa Nyamabuye,Nshimiyimana Claude, yavuze ko hari gukorwa iperereza n’inzego zibishinzwe.
Yagize ati”Unarebye amakuru y’ibanze, tumaze kugenda tubona,ntabwo bigaragara ko ari abantu baba bamuteze, birashoboka y’uko ari abo bari kumwe kubera ko hari n’umuzamu wari hafi yaho yaguye, yumvise abantu bagendaga bashwana,niyo mpamvu tugomba gukurikirana imvo n’imvano y’uru rupfu.”
Asobanura ikigiye gukorwa ngo abana ba nyakwigendera bitabweho yagize ati ”Abana be ni bato, ni abana babiri, ariko ubu twatangiye kuvugana n’abagize umuryango we mu Murenge wa Shyogwe, birumvikana ko ari bo baza gusigara bita ku bana ariko nkatwe nk’ubuyobozi bitewe n’uko turi bwinjire mu muryango, nk’uko dufasha n’indi miryango itishoboye, n’ubuyobozi bufite inshingano zo gukurikirana.”
Amakuru avuga kandi ko mu Mujyi wa Muhanga hari hamaze iminsi hagaragara urugomo rurimo kwambura no gukomeretsa abantu.
TUYISHIMIRE RAYMOND / UMUSEKE.RW


text:
Imigati Yimigati Iranga Mångata agaragara mu gisuwede nk'ahantu hakundana, urumuri, imeze nk'umuhanda ugaragaza ukwezi kurema ku nyanja ya nijoro. Ibyerekanwe birashimishije kandi bidasanzwe bihagije kugirango habeho ishusho yikimenyetso. Ibara palette, umukara & zahabu, yigana ikirere cyinyanja yijimye, nayo, yahaye ikirango gukorakora amayobera, meza.
Izina ry'umushinga : Mangata Patisserie, Izina ryabashushanya : M — N Associates, Izina ry'abakiriya : M — N Associates.
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
Tujyane i Kuzimu muri Musanze, agace gatuje munsi ya Bisoke
I Kuzimu ni ijambo benshi mu bemeranamana dutinya kubera uburyo abanyamadini batwumvishije ko ari ribi, aho abagizi ba nabi n’abagome bazaba bahekenyera amenyo nyuma y’umunsi w’urubanza!
Iri zina ritinyitse rimaze imyaka 40 ari irisanzwe mu Mudugudu wa Rucumu mu Kagari ka Kabazungu mu Murenge wa Musanze mu Karere ka Musanze, mu birenge by’Ikirunga cya Bisoke.
Aha hantu ubusanzwe hitwaga Kazenga, Kuzimu ryarahafashe . Guhera ku mwana ukimenya kuvuga kugeza ku bakuze bahazi n’abahatuye, babangukirwa no kuhita Kuzimu, Kazenga ikaza nyuma.
Ni agace gato cyane Kari mu Isanteri igizwe n’inzu ebyiri z’ubucuruzi z’imiryango irindwi gusa.
Twinjiye muri aka gace, turi kumwe n’umuturanyi wako wo mu mudugudu bahana imbibi kugira ngo ahatwereke ari nako agenda atuganiriza uko azi ako gace.
Yagize ati “Ubundi njye navutse hariya bahita i Kuzimu. Ntabwo nzi impamvu yabyo ariko natwe turahatinya kubera iryo zina ndetse na kera habaga urugomo ruturuka ku bantu baba basinze bahanywereye, abandi bagaturuka mu yindi mijyi basinze bakarwanira hariya kuko ni inzira banyuramo.”
Turakomeje tugera mu Kazenga ari naho bita i Kuzimu, tutarinjira muri Santeri neza duhuye n’umwana w’umukobwa uri mu kigero cy’imyaka 11, tumubajije iyo avuye atubwira ko avuye kwa nyirakuru, tumubajije uko aho tugeze bahita ati “ni i Kuzimu.”
Umunyamakuru wa IGIHE yinjiye i Kuzimu ahasanga abaturage bagera kuri 18, bigabanyije mu matsinda atatu. Rimwe muri ayo matsinda ryari ririmo abantu barindwi barimo abagore babiri.
Ntawe utangira akubwira ko aho hitwa i Kuzimu ahubwo akubwira ko hitwa mu Kazenga, wamubaza irindi akabona ko waba urizi akabona kukubwira ko ari i Kuzimu.
Ntabwo aba baturage bifuje kugaragaza imyirondoro yabo ariko bagaragaje ko bazi neza intandaro yo kwita agace kabo ‘i Kuzimu’.
Bavuga ko impamvu hano hiswe i Kuzimu byaturutse ku Mugabo witwa Nkuriyingoma bakundaga kwita Makoco wari Konseye (Conseille) wa Segiteri yitwaga Nyarugina, mbere ya Jenoside yakorewe Abatutsi.
Ngo yahise i Kuzimu kubera ko yari ahamagawe ngo yumve ibibazo by’umugore n’umugabo bari baharwaniye, yahagera akareba ukuntu yahageze bimugoye kubera kutahitaho akahita gutyo.
Umwe ati “Hari umugore n’umugabo bari baraye baharwaniye kuko hahoze utubari, noneho bamutumaho ngo aze yumve ibyabo. Yari yituriye hejuru iriya ku kagari [ Kabazungu], ino ntawahageraga, ahagera yabaye ibyondo noneho aravuga ngo n’ubundi ntiyamenya ibyaho ni i Kuzimu, rikomeza gutyo kugeza ubu baracyahita gutyo."
Bakomeza bavuga ko n’ubwo muri iyi Santeri hari igihe hakunze kuba urugomo akenshi ruturuka ku bantu baba basinze, bidakabije kuko ari nk’ahandi hose bagasaba ko iri zina ryahindurwa nk’uko hari bamwe batangiye kujya bahita i Yaounde n’ubwo rizwi na bake ndetse nta n’ibikorwa by’iterambere bihagaragara.
Undi ati “Nta bantu ba hano bajya barwana kuko abenshi baba ari abaturanyi baziranye kandi baje gusangira bavuye mu mirimo, urumva ntibagera aho kurwana, umutekano muke tuwutezwa n’ababa banywereye ahandi bakaza kurisoreza hano."
Abaturanyi b’ako gace bo mu yindi midugudu, iyo bo bavuga i Kuzimu, bavuga ko bahatinya n’ubwo nta kintu gifatika berekana gituma bahatinya.
Benimana ni umwe muri bo wagize ati" Aho hantu turahatinya cyane ariko nanjye sinakubwira ngo mpatinyira iki, kuko abantu baho turirirwana, turakorana, turasangira ariko ntiwabona abantu b’ino bagiye kuhanywera.”
Santeri y’i Kuzimu iherutse kuvugwa cyane, ubwo hari abaturage basanzwe n’itangazamakuru mu kabari bari kunywa inzoga ziganjemo ibigage kuko izipfundikiye zihagera bigoranye, banywaga inzoga bari baciye umuturage wari wagize urugomo akarwana na mugenzi noneho mu gitondo bakaza kwiyunga bagacibwa inzoga.
Guverineri w’Intara y’Amajyaruguru, Nyirarugero Dancille, yasabye abo baturage kwirinda ingeso mbi z’ubusinzi n’urugomo ahubwo bagaharanira guhindura amateka bakarangazwa n’ibikorwa bibateza imbere.
Yagize ati “Birababaje kumva ahantu hari abantu bazima bahita i Kuzimu kubera ingeso mbi z’urugomo n’ubusinzi, baturage nimwe mugomba guharanira ko ibyo bihinduka iryo zina zikavaho hakitwa ukundi. Ba mutima w’urugo [Abagore], Ntabwo bitubereye kumva ko turangwa n’ubusinzi dukwiye kwitwararika tukita ku iterambere ry’imiryango yacu kuko ntawakijijwe n’ubusinzi."
Agace kiswe i Kuzimu nta bikorwa by’iterambere bihagaragara kuko kugeza ubu nta muriro w’amashanyarazi wari wahagera, nta mazi meza bagira kuko bakivoma atemba aturutse mu birunga ndetse n’ihuzanzira (Network) za telefoni ziboneka bigoranye ku buryo hari n’abafite telefoni babitse kubera kubura umuriro n’ihuzanzira.
Kuri ubu hari gushakwa uburyo ibyo bibazo byose byabonerwa ibisubizo kuko nko mu bice bituranye naho usanga hari ahamaze kugezwa ibyo bikorwa remezo, abaturage bagasabwa kwitegura neza kubigezwaho.
Santeri yiswe i Kuzimu muri za 1980, abahatuye basabye kugezwaho ibikorwa by'iterambere
Mu Nteko y'abaturage bo mu Kagari ka Kabazungu, Guverineri Nyirarugero Dancille yasabye abaturage kurangazwa n'Iterambere bakirinda ingeso mbi


text:
Abari bakumbuye ibihe byabanyuze mu myidagaduro bashonje bahishiwe
Ku bufatanye bwa ‘Rwanda Arts Council’, ‘RUA Concept’, ‘Ikembe Rwanda modern Music Union’, byose bikorera mu Rwnda, harategurwa igitaramo cyiswe ‘Twarawubyinnye Concert’, kizahuza abahanzi, abavanga imiziki (DJs), abayobora ibirori/ibitaramo n’abandi bamenyekanye mu myidagaduro mu myaka yashize, ni ukuvuga hagati ya 2000-2012.
Nk’uko byasobanuwe na Rugemana Babu Amen, umunyamakuru wa Isibo Tv, akaba n’umwe mu barimo gutegura icyo gitaramo, ngo cyatekerejwe hagamijwe kugarura abo bahanzi n’abandi bashimishije Abanyarwanda mu myaka yashize, kugira ngo bongere babataramire.
Rugemana yavuze ko icyatumye batekereza gutegura igitaramo, kigarura abo bahanzi bamenyekanye cyane mu myaka yashize, ari uko ibitaramo bimaze iminsi biba, usanga biririmbamo abantu bamwe gusa badahinduka.
Rugemana ati “Abahanzi bamenyekanye mu myaka ya 2012 kumanura, ntibakunze kwitabira ibitaramo bikorwa muri iyi minsi, kuko usanga abenshi muri bo basigaye bafite izindi nshingano nyinshi, n’iyo barebye icyo ibyo bitaramo biba bigamije hari abatabyibonamo, ndetse n’abamamaza ibyo bitaramo, hari ubwo babyumvikanisha nk’ibigenewe urubyiruko ruri mu mashuri yisumbuye”.
Muri iki gihe ngo usanga ibitaramo biba byiganjemo abahanzi bashya ‘New generation’, bamwe baririmba mu njyana z’Abanyamerika zikunzwe cyane mu rubyiruko. Ariko rero ngo hari n’urubyiruko ruba rwifuza kumva indiririmbo z’abahanzi bamenyekanye mu myaka yashize, nk’uko byagaragaye mu gitaramo The Ben aherutse gukorera mu Rwanda, kuko ngo kitabiriwe n’urubyiruko rwinshi.
Rugemana ati “Hari urubyiruko rukunze izo njyana ziririmbwa n’abahanzi bazamuka muri iki gihe, ariko rukanifuza kumva abahanzi bamenyekanye mu myaka yashize nka ba Tom Close n’ubwo afite izindi nshingano nk’umuganga, Kitoko, Miss Shanel”.
Muri icyo gitaramo kandi ngo hazatangwa ibihembo, bikazahabwa abantu bagize uruhare rugaragara mu iterambere ry’imyizadagaguduro, yaba abahanzi, abanyamakuru, aba DJs, MCs n’abandi.
N’ubwo byateguwe ko abahanzi bazaza muri icyo gitaramo ari abatangiye ubuhanzi mu myaka ya 2000-2012, ariko hari n’abatangiye muri iyo myaka ndetse n’ubu bakaba bakigaragara cyane mu bitaramo harimo Bruce Melody, The Ben, Knowless, n’abandi. Abo nabo ngo bashobora kuzagaragara muri icyo gitaramo.
Rugemana ati “Bamwe mu bahanzi bamenyekanye muri iyo myaka ya 2012 kumanura, twabavugishije kuri icyo gitaramo barabyemera ko bazaza kuririmba ndetse barabyishimira, ku buryo hatazabura nk’abahanzi 10 muri bo bazagaragara ku rubyiniro muri icyo gitaramo”.
Ni igitaramo giteganyijwe mu kwezi k’Ukwakira 2022, kikaba kizishyuza, ariko igiciro ngo kizaba ari gito kugira ngo byorohere abantu kwinjira, bongere bishimire kumva abahanzi babanyuze mu myaka yashize. Itariki nyayo igitaramo kizaberaho ndetse n’aho kizabera, nabyo ngo bizatangazwa vuba.


text:
07/06/2017, Gidius Kabano
Muri iyi nyandiko twahaye umutwe ugira uti : ‘‘Amateka y’U Rwanda akomeje kugorekwa nkana ! ’’, Gidius Kabano aragaruka ku kibazo ngorabahizi cy’imyumvire n’imyandikire y’amateka y’U Rwanda. Arerekana ashingiye kubyo we ubwe azi n’ibyo yiboneye n’amaso ye ndetse n’ibyo yagiye asoma, impamvu nyakuri amateka y’U Rwanda agenda agorekwa. Ahereye ku nyandiko yiswe ‘‘Manifeste hutu’’, arerekana ko ishyaka rya FPR-Inkotanyi ubu riri ku butegetsi, rigoreka nkana amateka y’igihugu kubera impamvu zo gushaka kugundira ubutegetsi. Muri iyi nyandiko ye, arararikira kandi abanyarwanda bakunda koko igihugu cyabo, kwirinda amarangamutima mu gihe basesengura ibyo amateka yabo. Arerekana ko kenshi na kenshi abanyapolitiki bigira ba ‘‘nyirandabizi’’ n’abalimu kabuhariwe mu byo kwandika no gusesengura amateka kandi nyamara ntabumenyi (na mba cyangwa se buhagije) babifitemo. Aranerekana kandi ko bitari no munshingano zabo.
Nshuti bavandimwe,
Amateka y’u Rwanda azwi na bake n’abayazi kenshi bayavuga bakurikije igice baturukamo.Ikibazo ni uko abiyita impuguke,bakunze kuvanga umulimo w’umunyamateka n’umunyapolitiki. Ubusanzwe umunyamateka afite ubuhanga n’amabwiriza agenderahoo iyo avuga amateka cyangwa yandika ayo mateka; naho umunyapolitiki we ayavuga akurikije inyungu ze za politiki ashaka gushyira imbere. Ikinteye kugaruka kuri iyi ngingo ni impungenge mporana kubera ubutegetsi bw’agatsiko bwa FPR bunenga bamwe mu bategetsi bo hambere ba Repubulika ya mbere (ya perezida Grégoire Kayibanda) n’iya kabiri (ya Juvénal Habyarimana) kuba bararangwaga n’ingengabitekerezo ishyira imbere “ubwicanyi bwibasiye abatutsi kuva mu w’i 1959.
Ni byo koko abatutsi barapfuye kuva 1959,kenshi baziraga ibitero byabaga byagabwe n’abatemeraga ubutegetsi bw’icyo gihe;bakaba bariyise ubwabo “Inyenzi” ari ukuvuga Ingangurarugo ziyemeje kuba Ingenzi”.
Nyuma hari abashyize iyo nyito mu gifaransa bayita”cancrélats”:inyenzi , ka gakoko kazi kwiihisha kandi kanuka.
Ku batazi imvano y’inyito y’inyenzi bagiye bayisobanurira nabi abazungu n’abanyamahanga,aha bashaka gusebya bamwe mu banyarwanda (abahutu) cyane cyane kuva Jenoside yagiriwe abatutsi ibaye mu w’i 1994.
Sinabona umwanya uhagije wo gusesengura iyi nyandiko ya “Manifeste des Bahutu” yo 1957….wenda byazaza hanyuma; ariko njye nashakaga gukangurira abamagana amacakubiri mu banyarwanda kuzasoma iyo nyandiko bitonze kandi bakazasesengura bitonze ibiyirimo bagahinyuza ibikomeje kuvugwa n’ubutegetsi bwa FPR nk’inkengabitekerezo y’Abahutu igamije kwanga uwitwa umututsi wese.
Njye ku bwanjye nkeka ko ari ikinyoma cyambaye ubusa kigamije gusebanya no gukomeza guhembera inzangano ku nyungu zabo zo gushaka kugundira ubutegetsi. Mu by’ukuri ”Manifeste des Bahutu” yo mu w’i 1957 ntiyarigamije kwica abatutsi, ahubwo yashyiraga imbere ibitekerezo byubaka byo kurwanya akarengane kari hagati y’amoko, ikaba yarashyiraga imbere gusangiza abanyarwanda bose ibyiza by’u Rwanda ntawe uhejwe.
Ibitekerezo biyirimo byanashyigikiwe na bamwe mu batutsi bazwi aribo: Padiri Bushayija Stanislas na nyakwigendera Mgr Jean BaptisteGahamanyi (wahoze ari umushumba wa Diyosezi ya Butare). Nzabashakira inyandiko banditse kuri icyo kibazo nzibagezeho.
Aha rero nkaba nsaba abumva igifaransa gusoma bitonze iyo Manifeste (manifestebahutu240357) bakayisoma nta amarangamutima, bakayisezengura neza noneho bakanayinenga bakanayamagana igihe baba baramutse bayisanzemo iyo ngengabitekerezo ya Parmehutu agatsiko ka FPR kayitirira buri gihe.
Mbifurije isesengura ritabogamye kandi risabanya abanyarwanda bose mu murongo wo kwunga no guhuza abavukarwanda bose.
Mugire amahoro.
Fungura hano hasi wisomere iyo ”Manifeste Hutu”.


text:
Inyigisho yo kuwa kabiri w’icyumweru cya XVII gisanzwe/C
Amasomo: Iyimukamisiri 33,7-11;34,5-9.28 Matayo 13,36-43
Yezu naganze iteka kandi aharirwe ikuzo n’ibisingizo. Bavandimwe intungane ni umuntu wese wemera kugendera mu nzira y’urukundo, y’ineza n’ubutabera kandi agaharanira ko byose bigenda uko Imana ishaka atari uko we abyifuza.
Musa mu isomo rya mbere atubere urugero mu kwemera kugendera mu nzira z’Uhoraho. Guca bugufi no kwiyoroshya imbere y’Uhoraho byamuhesheje kuganira n’Imana nk’uko inshuti ziganira. Nyamara ubwo butoni, bwamusabye kwitsinda no kwiyibagirwa, yegukira umurimo yahawe wo kuyobora no kugira inama Umuryango w’Imana yarabereye Umushumba.
Yafataga umwanya akumva ibibazo n’ibyifuzo by’imbaga, akakira ushaka kugisha inama Uhoraho, ibyo byaberaga mu ihema ryitwa Ihema ry’IBonaniro rikaba ahitaruye hirya y’ingando. Uhoraho akigaragariza umugaragu we mu nkingi y’agacu yamanukaga igahagarara ku muryango w’ihema. Muri icyo gihe imbaga, yerekezaga amaso aho iyo nkingi y’agacu ihagaze, buri wese agaca bugufi agapfuma, ikimenyetso cy’ubwiyoroshye n’ubuto imbere y’Imana yahanze byose. Icyo gihe Uhoraho yiyeretse imbaga maze atangaza izina rye “UHORAHO”. Maze abivuga muri aya magambo dukwiye kuzirikana tukayagira ayacu atari kubera ubwoba ahubwo igitinyiro cyuje icyubahiro tumufitiye: “Ndi Uhoraho, Imana igira impuhwe n’ineza, itinda kurakara, yuje ubuntu n’ubudahemuka”. Nyamara nubwo ari Inyampuhwe ikagaragaza ubuntu bwayo mu bayo, iyo bibaye ngombwa iranahana, kugira ngo muntu yumve kandi amenye uburemere bwo kwigomeka no guhemuka.
Koko intungane ihorana ubushishozi, Musa amaze kumva amagambo Uhoraho Imana yivugiye ko igira neza kandi ikanahana yihanukiriye, Musa yakubise amavi hasi, yisabira kugirirwa ubutoni kandi ntiyabyihererana aboneraho no gusabira Imbaga yari abereye umuyobozi ngo bagirirwe imbabazi z’ibicumuro kuko uwo muryango wari ufite ijosi rishingaraye, ari byo kuvuga imbaga isuzugura ntiyubahe amabwiriza ihabwa, ahubwo ikajya itera Uhoraho umugongo ikikorera ibyo yishakiye. Ibyo byatumye Uhoraho aha Musa amategeko icumi bagombaga kubaha no kubahiriza kugira ngo babeho mu mahoro.
Ese aho ayo mategeko y’Imana turayibuka tukanayibutsa abandi? Turayubaha tukanayubahisha mu mibereho yacu ya buri munsi, kugira ngo atubere urumuri rumurikira intambwe zacu, ngo tubeho dutunganiye Imana n’abavandimwe bacu?
Abubaha amategeko y’Imana bakayashyira mu ngiro abo ni bo za Ntungane zizabengerana nk’izuba aho zinyuze hose, haba muri ubu buzima cyangwa mu buzaza. Ni bo mbuto nziza Yezu yadusobanuriye mu mugani w’urumamfu mu murima.
Muri uyu mugani Yezu yatwibukije ubutumwa bwamuzanye kuri iyi si, kandi abe tugomba gukomeza. Imbuto abiba ni urukundo, ubuntu n’ubudahemuka, impuhwe n’ineza. Inyigisho ze ni isoko idakama, aho buri gihe na buri wese ashobora kuvoma ibyiza byose bimukomokaho, aho dukura urumuri rumurikira intambwe n’ubuzima byacu ngo tutagenda kandi tukaba mu mwijima, kuko nta cyiza ushobora kutuzanira uretse ibyago n’urupfu. Niba dushaka gukura mu busabaniramana, tugomba kureka we ubwe akatwiyigishiriza, binyuze mu Ijambo rye n’itegeko ry’urukundo rw’Imana n’urwa bagenzi bacu nkatwe ubwacu, kuko rikubiyemo ibyo Musa n’Abahanuzi bavuze. Iyo turihaye umwanya w’ibanze, iryo jambo rye rimurikira ubuzima bwacu, rikaturonkera umugisha, isi idashobora kutwaka.
Ubwo rero Yezu ari umubibyi w’ibyiza, umurima abibamo ukaba iyi si dutuye, twe tukaba imbuto nziza, niduharanire kureba uko isi yarushaho kuba nziza, ikarangwamo amahoro, urukundo, ineza, ubuntu, impuhwe n’ubudahemuka. Buri wese akirinda kuyisiga uko yayisanze. Ahubwo ku ngabire yahawe agakora ibishoboka byose, akayibera urumuri, kandi akaba urumuri rw’abe atarebye isano, indeshyo, inkomoko cyangwa igihagararo. Nyamara kubera ko hari umwanzi Nyakibi umwe uhengera dusinziriye akabiba urumamfu, ari rwo ubugome, ubugizi bwa nabi bwitwaje amaboko n’ikoranabuhanga, ubushinyaguzi, urwango, inzika, ubwicanyi n’ibindi bibi byose, ntitugomba kurangara, kuko ikibi cyose abakristu tugomba kukivudukana aho kinyuze hose kimwe n’aho gishaka kwinjira tukagihinda tukakima amayira. Niduhorana iryo shyaka umugisha n’ineza y’IMANA bizadusesekaraho natwe turabagirane nk’izuba.
Bavandimwe, dusabirane guhora tuzirikana amategeko y’Imana kandi Ijambo ryayo rimurikire ubuzima bwacu, bizadufasha gutsinda ikibi maze haganze icyiza ni uko Imana ikuzwe mu ijuru maze natwe abayo duhorane umugisha n’amahoro bitangwa na Yo.
Padiri Anselme Musafiri


text:
Ubukungu
Barebye Aho Iyubakwa Ry’Umuhanda Wa Gari Ya Moshi Mu Muhora Wo Hagati Muri EAC Ugeze
Abayobozi bahagarariye ibihugu bigize Umuhora wo Hagati (Central Corridor) mu Muryango w’Afurika y’i Burasirazuba baherutse gusura ibikorwa byo kubaka umuhanda wa gari ya moshi ikoresha amashanyarazi kugira ngo barebe aho bigeze.
Basuye aho biriya bikorwa biri kubera ni ukuvuga mu Bilometero 90 uturutse mu Murwa mukuru Dar- es Salaam aho bari bagiye mu Nama ngarukamwaka igize Ihuriro bita AFTTCC.
Iri Huriro ryitwa The Central Corridor Transit Transport Facilitation Agency, AFTTCC, rigizwe n’ibihugu by’u Rwanda, u Burundi, Tanzania, Uganda na Repubulika ya Demukarasi ya Congo.
Nyuma rero y’Inama yahuje abayobozi baturutse muri biriya bihugu, ikaba yaranatorewemo Abagize Inama y’Ubutegetsi bayobowe n’Umunya Tanzania, bagiye gusura aho ibikorwa byo kubaka umuhanda wa gari ya moshi ikoresha amashanyarazi bigeze.
Ni umushinga witezweho kuzazamura uburyo ibicuruzwa hagati ya biriya bihugu bigera muri byo.
Kwihutisha urujya n’uruza hagati y’ibihugu bituma n’igiciro cy’ubwikorezi kigabanuka bityo abaguzi bakunguka.
Abahanga bari kubaka uriya muhanda babwiye abagize ririya tsinda ko akazi babashinze kagenda neza.
Basobanuriwe uburyo amashanyarazi bakoresha abageraho, ndetse n’ibindi bakeneye ngo bakomeze akazi kabo.
Icyakora bavuze ko kugira ngo ibintu birushaho kuba byiza, ni ngombwa ko ibikoresho bibonekera igihe kandi hakabaho ikurikiranabikorwa riboneye kugira ngo hatazagira icyiciro cy’imirimo cyibagirana.
Abitabiriye ya nama twavuze haruguru yabereye i Dar es Salaam bavuze banasuzumiye hamwe aho ishyirwa mu bikorwa ry’imishinga y’ibihugu bigize Umuhora wo Hagati rigeze.
Ni imishinga itondetse kugeza mu mwaka wa 2025.
Buri mwaka bakora Inama kugira ngo barebere hamwe aho ibintu bigeze n’icyakorwa ngo birusheho gukorwa neza kurushaho.


text:
Abayobozi ba Kiliziya gatolika ni abenegihugu nk’abandi . Bafite uburengazira bwo kuvuga icyo batekereza ku migendekere myiza cyangwa mibi y’igihugu hagamijwe guharanira icyarushaho kuzana amahoro n’ubutabera mu gihugu. Bafite uburenganzira bwo gutora abategetsi. Bafite inshingano yo kumurikira intama bashinzwe cyane cyane igihe ibirura byiteguye kuziraramo . Bafite inshingano yo kubahiriza amategeko y’igihugu no gushishikariza abo bashinzwe kuyubahiriza mu gihe ayo mategeko atarenganya rubanda ahubwo akaba ashingirwaho ineza rusange.
Muri iki gihe mu karere k’ibiyaga bigari hari ikibazo gikomeye cy’abategetsi barangije manda bemererwa n’amategeko ariko bakaba bashaka gusuzugura no gusuzuguza Itegekonshinga kugirango Repubulika bazihindure nk’ingoma ya cyami na gihake , bityo bihamire ku butegetsi ubuziraherezo, mu nyungu zabo bwite.
Ese abeposkopi gatolika bagomba gukomeza kwicecekera cyangwa nk’abayobozi bizewe na rubanda bakwiye gutanga urumuri ?
Abepiskopi bose bo mu gihugu cya Kongo (RDC) bo ntibazuyaje kugaragaza ko ari abagabo b’intwari cyane , batagendera ku iterabwoba na baranyica kuko batajya na rimwe bemera kuryamira ijambo ry’ukuri babona neza !
Mu nama yabo (CENCO)yabaye kuva taliki ya 24 kugera ku ya 28 Kamena 2013 batangaje ku mugaragaro ko batazashyigikira ko Perezida Kabila asuzugura itegekonshinga kugira ngo yongere yitoreshe nk’umukuru w’igihugu. Koko rero Itegekonshinga ryo mu 2006 RDC igenderaho muri iki gihe rigena ko Perezida wa Repubulika atorerwa mada y’imyaka itanu , kandi akaba adashobora gutorerwa manda zirenze ebyiri. Iri tegekonshinga kandi riteganya ko iyo ngingo yaryo ya 220 idashobora guhindurwa .
Abepiskopi gatolika bagendeye kuri iyo ngingo bemeza ko igomba kubahirizwa n’abenegihugu bose kuko basanga ariyo shingiro ry’amahoro mu gihugu. Abepiskopi babiheraho bakibutsa ko Leta ya RD Congo ari Repubulika, atari ingoma ya cyami !
Twibaze impamvu
*Ese mu Rwanda, Abepiskopi bacu nabo bashobora gutinyuka bakamagana ihindurwa, ryifuzwa n,Agatsiko ka Kagame, ry’ingingo y’101 y’itegekonshinga ryo mu 2003 u Rwanda rugenderaho iteganya ko Perezida wa Repubulika y ‘u Rwanda atorerwa manda y’imyaka irindwi kandi akaba adashobora gutorerwa manda zirenze ebyiri ?
*Ese Abepiskopi gatolika bo mu Rwanda bo bemera ko u Rwanda ari Repubulika , atari ingoma ya cyami ?
*Ese abepiskopi gatolika bo mu Rwanda bemera ko bafite inshingano yo kumurikira rubanda no kubashishikiriza kurengera uburenganzira bwabo mu gihe abategetsi b’inda nini nk’abariho muri iki gihe bakomeje kwikubira ibyiza byose by’igihugu ?
*Ese aho abepiskopi gatolika bo mu Rwanda bazi ko kwicecekera mu gihe akarengane gaca ibintu,
-mu gihe urubyiruko rukomeje kuvangurwa hashingiwe ku bwoko,
-mu gihe abantu barigiswa n’ubutegetsi ku mugaragaro,
-mu gihe inzirakarengane zicwa imirambo igatabwa mu nzuzi n’ibiyaga,
-mu gihe urubuga rwa politiki rufungwa nta mpamvu kugira ngo agatsiko k’abantu bamwe gusa bakomeze biharire ubutegetsi,
-….?
Umwanzuro
Aho igihe si iki ko abepiskopi gatolika b’u Rwanda nabo batobora bakamagana ubwikanyize n’igitugu cy’abategetsi bacu ? Aho bakomeje kwicecekera ntibabikore, Kiliziya gatolika ntizafatwa nk’ikorera mu kwaha k’ubutegetsi burenganya rubanda ? Aho iyi rubanda niyibohoza ku mbaraga zayo yonyine Kiliziya yacu ntizarebwa nk umufatanyabikorwa wa FPR-Inkotanyi mu gusenya u Rwanda n’abanyarwanda ?
Ni ibibazo nibaza gusa , ariko nkababazwa n’uko ndashobora kubibonera ibisubizo, njyewe njyenyine !
Marie Chantal Bamurange.
Umukristukazi wa Paruwasi Kabgayi